cyanic-selkie/wikianc huggingface dataset:
ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್
ಭಾರತ
ಭಾರತದಲ್ಲಿ, ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್ (ಬಿ.ಇ) ಅನ್ನುವುದು ಬಹುತೇಕ ಸಾರ್ವಜನಿಕ ಮತ್ತು ಖಾಸಗಿ ವಿಶ್ವವಿದ್ಯಾನಿಲಯಗಳಿಂದ ನೀಡಲಾಗುವ ಒಂದು ಪದವಿಯಾಗಿದೆ. ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್ ಪದವಿಯನ್ನು ಇಂಜಿನಿಯರಿಂಗ್‌ನಲ್ಲಿ ನಾಲ್ಕು ವರ್ಷಗಳ ಕೋರ್ಸನ್ನು (ಎಂಟು ಸೆಮೆಸ್ಟೆರ್ಸ್ (ಆರು ತಿಂಗಳು ಕಾಲದ ಶಿಕ್ಷಣದ ಪದ್ಧತಿ)) ಪೂರ್ಣಗೊಳಿಸಿದ ವಿದ್ಯಾರ್ಧಿಗಳಿಗೆ ನೀಡಲಾಗುತ್ತದೆ. ಬಿ.ಇ ಯನ್ನು ಪ್ರವೇಶಿಸಲು 10+2 ವರ್ಷಗಳ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿರಬೇಕು ಅಥವಾ ಪ್ರೀ ಯುನಿವರ್ಸಿಟಿ ಕೋರ್ಸ್‌ ಅನ್ನು (ಪಿಯುಸಿ) ಪೂರ್ಣಗೊಳಿಸಿರಬೇಕು. ಇಂಜಿನಿಯರಿಂಗ್‌ನಲ್ಲಿ ಡಿಪ್ಲೊಮ ಪಡೆದವರು ಸಹ ಬಿ.ಇ. ಪ್ರವೇಶಿಸಲು ಅರ್ಹರು, ಇಂಜಿನಿಯರಿಂಗ್‌ ಡಿಪ್ಲೊಮ ಪಡೆದವರು ಪದವಿ ಕೋರ್ಸನ್ನು, ವಿಷಯಗಳ ಅಧ್ಯಯನದಲ್ಲಿ ಸ್ವಲ್ಪ ಮಟ್ಟಿನ ರಿಯಾಯಿತಿಯನ್ನು ನೀಡುವ, ಪಾರ್ಶ್ವದ ಪ್ರವೇಶದ ಮೂಲಕ ಪ್ರವೇಶಿಸುತ್ತಾರೆ. ಭಾರತದಲ್ಲಿನ ಕೆಲವು ವಿಶ್ವವಿದ್ಯಾನಿಲಯಗಳು ಬಿ ಟೆಕ್ ಅನ್ನು ನೀಡುತ್ತವೆ; ಅದೇ ಇಂಜಿನಿಯರಿಂಗ್ ಕೋರ್ಸ್‌ಗೆ ಬಿ.ಇ ಬದಲಾಗಿ ಬ್ಯಾಚುಲರ್ ಆಫ್ ಟೆಕ್ನಾಲಜಿಯನ್ನು ನೀಡುತ್ತವೆ. ಏರೊನಾಟಿಕಲ್ ಇಂಜಿನಿಯರಿಂಗ್‌ ನಲ್ಲಿ ಸಹ ಇದನ್ನು ನೀಡಲಾಗುತ್ತದೆ.ಭಾರತದಲ್ಲಿನ ಕೆಲವು ವಿಶ್ವವಿದ್ಯಾನಿಲಯಗಳು ಅದೇ ಕೋರ್ಸ್‌ಗೆ ಬಿಎಸ್‌ಸಿ(ಇಂಜಿನಿಯರಿಂಗ್)ನ್ನು ಸಹ ನೀಡುತ್ತವೆ ಇದು ಬಿಇ ಅಥವಾ ಬಿಟೆಕ್‌ಗೆ ಸಮಾನವಾದುದು, ಬಿ ಆರ್ ಅಂಬೇಡ್ಕರ್ ಬಿಹಾರ್ ಯುನಿವರ್ಸಿಟಿ, ವಿನೊಬಾ ಭಾವೆ ಯುನಿವರ್ಸಿಟಿ ಮತ್ತು ಮಗದ್ ಯುನಿವರ್ಸಿಟಿ ಮುಂತಾದವು್ ಇದಕ್ಕೆ ಉದಾಹರಣೆಗಳು.ಬಿ ಆರ್ ಅಂಬೇಡ್ಕರ್ ಬಿಹಾರ್ ಮತ್ತು ವಿನೊಬ ಭವೆ ಯುನಿವರ್ಸಿಟಿಗಳು ತಮ್ಮ ಪದವಿಯನ್ನು ಬಿಟೆಕ್‌ಗೆ ಬದಲಾಯಿಸಿವೆ, ಮಗದ್ ಯುನಿವರ್ಸಿಟಿ ಇನ್ನು ಸಹ ಬಿಎಸ್ಸಿ(ಇಂಜಿನಿಯರಿಂಗ್) ಪದವಿಯನ್ನೆ ನೀಡುತ್ತಿದೆ. B Sc.(ಇಂಜಿನಿಯರಿಂಗ್) ಬಿಇ ಅಥವಾ ಬಿಟೆಕ್‌ಗೆ ಸಮಾನವಾಗಿದೆ ಮತ್ತು ಎಮ್‌ಎಸ್‌ಸಿ.(ಇಂಜಿನಿಯರಿಂಗ್) ಎಮ್‌ಇ ಅಥವಾ ಎಮ್‌ಟೆಕ್‌ಗೆ ಸಮಾನವಾಗಿದೆ.
ಪಾಕಿಸ್ತಾನ
ಪಾಕಿಸ್ತಾನದಲ್ಲಿ, ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್ ಪದವಿಯನ್ನು ವಿವಿಧ ಹೆಸರುಗಳೊಂದಿಗೆ (B.Sc. Engg. / B.S. Engg. / ಬಿ.ಇ.) ವಿವಿಧ ಅಧ್ಯಯನ ವಿಭಾಗಗಳಲ್ಲಿ ಬಹುತೇಕ ವಿಶ್ವವಿದ್ಯಾನಿಲಯಗಳಿಂದ/ಸಂಸ್ಥೆಗಳಿಂದ ನೀಡಲಾಗುತ್ತದೆ. ಎಂಟು ಸೆಮೆಸ್ಟರುಗಳನ್ನು ಒಳಗೊಂಡಿದ್ದ, ನಾಲ್ಕು ವರ್ಷಗಳ ಇಂಜಿನಿಯರಿಂಗ್ ಕೋರ್ಸನ್ನು ಪೂರ್ಣಗೊಳಿಸಿದ ವಿದ್ಯಾರ್ಧಿಗೆ ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್ ಪದವಿಯನ್ನು ನೀಡಲಾಗುವುದು. ಇಂಜಿನಿಯರಿಂಗ್ ಪದವಿಗೆ ಪ್ರವೇಶವನ್ನು 12 ವರ್ಷಗಳ ಶಾಲಾಶಿಕ್ಷಣದ ನಂತರವಷ್ಟೆ ನೀಡಲಾಗುವುದು. ಮೊದಲು ವಿದ್ಯಾರ್ಧಿಗಳು ಪ್ರವೇಶ ಪರೀಕ್ಷೆಗೆ ಒಳಪಡಬೇಕಾಗುತ್ತದೆ ಮತ್ತು ಇಂಟರ್ಮೀಡಿಯೇಟ್ (HSSC / F.Sc. ಇಂಜಿನಿಯರಿಂಗ್‌ ಪೂರ್ವದ) ಅಂಕಗಳನ್ನು ಮತ್ತು ಪ್ರವೇಶ ಪರೀಕ್ಷೆಯ ಅಂಕಗಳನ್ನು ಪರಿಗಣಿಸುವುದರಿಂದ ಅಂತಿಮ ಮೌಲ್ಯೀಕರಣವನ್ನು ಮಾಡಲಾಗುತ್ತದೆ. ಸಂಬಂಧಿಸಿದ ಇಂಜಿನಿಯರಿಂಗ್‌ನ (D.A.E.) ಮೂರು ವರ್ಷಗಳ ಡಿಪ್ಲೊಮ ಹೊಂದಿದ್ದ ವಿದ್ಯಾರ್ಧಿಗಳು ಸಹ ಪ್ರವೇಶ ಪರೀಕ್ಷೆಗೆ ಹಾಜರಾಗಬಹುದಾಗಿದೆ, ಮತ್ತು ಉಳಿದ ಪ್ರಕ್ರಿಯೆಯು ಒಂದೇ ಆಗಿರುತ್ತದೆ. ದೇಶದ ಇತ್ತೀಚಿನ ಟೆಲಿಕಮ್ಯುನಿಕೇಷನ್ ಮಾರ್ಕಟ್ಟೆಯ ಬೆಳವಣಿಗೆಯ ಕಾರಣದಿಂದ, ವಿದ್ಯಾರ್ಧಿಗಳು ಟೆಲಿಕಮ್ಯುನಿಕೇಷನ್ ಇಂಜಿನಿಯರುಗಳಾಗಲು ಹೆಚ್ಚಿನ ಆಸಕ್ತಿಯನ್ನು ಹೊಂದಿದ್ದಾರೆ. ಪಾಕಿಸ್ತಾನ್ ಇಂಜಿನಿಯರಿಂಗ್ ಕವ್‌ನ್ಸಿಲ್ (PEC), ಪಾಕಿಸ್ತಾನದಲ್ಲಿನ ಇಂಜಿನಿಯರಿಂಗ್ ವೃತ್ತಿಯ ವ್ಯವಸ್ತಿತವಾದ ಸಂಸ್ಥೆಯಾಗಿದ್ದು, ಇದು ದಾಖಲಿಸುತ್ತದೆ ಮತ್ತು ನಿಯುಕ್ತವಾದ ಇಂಜನಿಯರಿಂಗ್ ಪ್ರೋಗ್ರಾಮ್‌ಗಳನ್ನು ಒದಗಿಸುವ ವಿಶ್ವವಿದ್ಯಾನಿಲಯಗಳಲ್ಲಿ/ಸಂಸ್ಥೆಗಳಲ್ಲಿ ಇಂಜಿನಿಯರಿಂಗ ಅಭ್ಯಾಸವನ್ನು ಪುರ್ಣಗೊಳಿಸಿದ ವಿದ್ಯಾರ್ಧಿಗಳಿಗೆ ಮಾತ್ರ ಇದು ದಾಖಲಾತಿ ಪ್ರಮಾಣಪತ್ರಗಳನ್ನು ನೀಡುತ್ತದೆ, ಮತ್ತು ಇದರಿಂದ ಅವರನ್ನು ಪ್ರಾಮಾಣಿಕ ವೃತ್ತಪರ ಇಂಜಿನಿಯರುಗಳಾಗಿದ್ದು, ಖಾಸಗಿ ಮತ್ತು ಸಾರ್ವಜನಿಕ ವಲಯದಲ್ಲಿ ಯಾವುದೇ ವೃತ್ತಿಪರ ಇಂಜಿನಿಯರಿಂಗ್ ಕೆಲಸಗಳನ್ನು ಮಾಡುವ ಸಾಮರ್ಥ್ಯವನ್ನು ಹೊಂದಿದ್ದಾರೆ ಮತ್ತು ಸಾಧಾರಣವಾಗಿ ತಮ್ಮ ಹೆಸರಿನೊಂದಿಗೆ ಉಪಸರ್ಗ (Engr.)ನ್ನು ಉಪಯೋಗಿಸುವ ಮತ್ತು (R.E. / P.E.) ನಾಮಧೇಯಗಳನ್ನು ವಿಶೇಷವಾಗಿ ದಾಖಲಾತಿಯ ಸಾಂಕೇತಿಕವಾಗಿ ಉಪಯೋಗಿಸುವ ಹಕ್ಕನ್ನು ಹೊಂದಿದ್ದಾರೆ ಎಂಬುದನ್ನು ದೃಡಪಡಿಸುತ್ತದೆ. ಇಂಜಿನಿಯರುಗಳನ್ನು ಎರಡು ಪಂಗಡಗಳಲ್ಲಿ ದಾಖಲಿಸಲಾಗುತ್ತದೆ ಅರ್ಥಾತ್: ರೆಜಿಸ್ಟರ್ಡ್ ಇಂಜಿನಿಯರ್ (R.E.) & ಪ್ರೊಫೆಷನಲ್ ಇಂಜಿನಿಯರ್ (P.E.). ಪದವಿಯನ್ನು ಪಡೆದ ಇಂಜಿನಿಯರುಗಳನ್ನು ರೆಜಿಸ್ಟರ್ಡ್ ಇಂಜಿನಿಯರುಗಳಾಗಿ ದಾಖಲಿಸಲಾಗುವುದು ಮತ್ತು ಪದವಿಯ ನಂತರದ 5 ವರ್ಷಗಳ ಅವಧಿಯ ಅನುಭವವು ಅವರು PEC ದಾಖಲಾತಿಯಲ್ಲಿ ಪ್ರೊಫೆಷನಲ್ ಇಂಜಿನಿಯರ್ ಎಂದು ದಾಖಲಿಸುಕೊಳ್ಳುವಂತೆ ಮಾಡುತ್ತದೆ.
ಶ್ರೀಲಂಕಾ
http://www.iesl.lk/
ಉಲ್ಲೇಖಗಳು
ವರ್ಗ:ಪ್ರಥಮ ಪದವಿ ವರ್ಗ:ವೃತ್ತಿಪರ ಶಿಕ್ಷಣ
ಸಿಹಿ ಕಹಿ ಗೀತಾ
ಜೀವನ
ಗೀತಾರವರ, ಕಾಲೇಜ್ ವಿದ್ಯಾಭ್ಯಾಸ ಬೆಂಗಳೂರುನಲ್ಲಿ ನಡೆಯಿತು. ಮಾಗಡಿ ಸಮೀಪದ 'ಚಕ್ರಭಾವಿ'ಯಲ್ಲಿ ಜನಿಸಿದರು. ತಂದೆ, 'ಮಲ್ಲಿಕಾರ್ಜುನ ಶರ್ಮ', ತಾಯಿ, 'ವಿಜಯಮ್ಮ'. ಗೀತಾರವರ ಅಜ್ಜ ಆಯುರ್ವೇದ ಪಂಡಿತರಾಗಿದ್ದರು.
ಸಿಹಿ-ಕಹಿ, ಹೆಸರಿನ ಜೊತೆ ಸೇರಿದ ಬಗ್ಗೆ
೧೯೮೬-೮೭ ರಲ್ಲಿ 'ಸಿಹಿಕಹಿ'ಎಂಬ ಟೆಲಿವಿಶನ್ ಧಾರಾವಾಹಿ ಮೊದಲಬಾರಿಗೆ ಆರಂಭವಾಯಿತು. ಗೀತಾ ಮತ್ತು ಅವರ ಪತಿ ಚಂದೃ ಒಟ್ಟಾಗಿ ಅಭಿನಯಿಸಿದ್ದರು. ಈ ಧಾರಾವಾಹಿ ವಾರಕ್ಕೊಮ್ಮೆಯಂತೆ ಸುಮಾರು ೨೦೦ ಕಂತುಗಳಲ್ಲಿ ಕಿರುತೆರೆ ಕಂಡಿತು. ಇದು ಹಿಂದಿ ಸೀರಿಯಲ್ 'ಹಮ್ಲೋಗ್' ತರಹ ಜನರಿಗೆ ತೋರಿತು. ಮಧ್ಯಮ ವರ್ಗದ ಜನರ ಸಮಸ್ಯೆಗಳಿಗೆ ಸ್ಪಂದಿಸುವ ಕಥಾವಸ್ತುವನ್ನೊಳಗೊಂಡ ಕಥೆ ಜನರಿಗೆ ತುಂಬಾ ಹಿಡಿಸಿತು. ಕೊನೆಗೆ ಸಿಹಿ-ಹಹಿ ಸತಿ-ಪತಿಯರ ಹೆಸರಿನ ಜೊತೆ ಉಳಿಯಿತು. ದೂರದರ್ಶನ ಕೇಂದ್ರದ ಮೂಲಕ ಪ್ರಾದೇಶಿಕ ಭಾಷೆ ಕನ್ನಡದಲ್ಲಿ ಪ್ರಸಾರವಾದ ಮೊಟ್ಟಮೊದಲ ಧಾರಾವಾಹಿ ಅದಾಗಿತ್ತು.
ಹಾಸ್ಯ ಎಲ್ಲವರ್ಗದವರಿಗೂ ಮುದಕೊಡುತ್ತದೆ
ಮಲಗುವ ಮೊದಲು ಮನಸ್ಸನ್ನು ಹಗುರಮಾದಿಕೊಂಡು ನಗುನಗುತ್ತಾ ವಿರಮಿಸುವ ಆಶೆ ಎಲ್ಲರಿಗೂ ಪ್ರಿಯ. ಕೊಲೆ ಸುಲಿಗೆ ಮೊದಲಾದ 'ಕ್ರೈಮ್ ಧಾರಾವಾಹಿ'ಗಳು ಮನಸ್ಸಿನ ಧೃತಿಗೆಡಿಸುತ್ತವೆ ಇನ್ನುವ ವಾದವಿದೆ.
ಪತಿ ಅಡುಗೆಯಲ್ಲೂ ಪ್ರಸಿದ್ಧರು
ಹೋದೆಡೆಯಲ್ಲೆಲ್ಲಾ 'ಚಂದ್ರು' ಏನಾದರೊಂದು ಹೊಸರುಚಿಯನ್ನು ಕಲಿತು ಬರುತ್ತಾರೆ. ಅವನ್ನು ಕಿರುತೆರೆಯಮೇಲೆ ಪ್ರದರ್ಶಿಸಲು ಅವರಿಗೆ ಅತಿ ಆಸೆ. ಮನೆಯಲ್ಲೂ ಬಿಡುವಾದಾಗ ಅಡುಗೆಯನ್ನು ಮಾಡುವ ಚಟವನ್ನು ಇಟ್ಟುಕೊಂಡಿದ್ದಾರೆ.
ಚಂದೃ ಈಗ ಸ್ವಲ್ಪ ತೆಳ್ಳಗಾಗಿದ್ದಾರೆ
'ರಿಯಾಲಿಟಿ ಶೋ'ಗಳಲ್ಲಿ ಡ್ಯಾನ್ಸ್ ಮಾಡಲು ಬೇಡಿಕೆಬಂದಾಗ ಯಶಸ್ವಿಯಾಗಿ ಅವರು ಮಾಡಿತೋರಿಸಿದ್ದಾರೆ. ಅದಕ್ಕಾಗಿ ತಮ್ಮತೂಕವನ್ನು ಕಡಿಮೆ ಮಾಡಿಕೊಳ್ಳುವ ಅಗತ್ಯ ಬಂತು.
ಉಲ್ಲೇಖಗಳು
<References />
ವರ್ಗ : ಕಿರುತೆರೆಯ ಕಲಾವಿದರು
ಹುಮುಸ್
thumb
ಹುಮುಸ್ ಬೇಯಿಸಿ ಅರೆದ ಕಡಲೆ ಅಥವಾ ಇತರ ಅವರೆಗಳಿಂದ ತಯಾರಿಸಲಾದ ಒಂದು ಲೆವಂಟೈನ್ ಅದ್ದು ವ್ಯಂಜನ ಅಥವಾ ಸ್ಪ್ರೆಡ್. ಇದಕ್ಕೆ ತಾಹೀನಿ, ಆಲಿವ್ ಎಣ್ಣೆ, ನಿಂಬೆರಸ, ಉಪ್ಪು ಮತ್ತು ಬೆಳ್ಳುಳ್ಳಿಯನ್ನು ಸೇರಿಸಲಾಗುತ್ತದೆ. ಇದು ಮಧ್ಯ ಪ್ರಾಚ್ಯ ಮತ್ತು ಮೆಡಿಟರೇನಿಯನ್ ಪ್ರದೇಶ, ಜೊತೆಗೆ ವಿಶ್ವದಾದ್ಯಂತ ಮಧ್ಯ ಪ್ರಾಚ್ಯ ಪಾಕಪದ್ಧತಿಯಲ್ಲಿ ಜನಪ್ರಿಯವಾಗಿದೆ. ಉತ್ತರ ಅಮೇರಿಕಾ ಮತ್ತು ಯೂರೋಪ್‍ನಲ್ಲಿನ ಬಹುತೇಕ ಕಿರಾಣಿ ಅಂಗಡಿಗಳಲ್ಲಿ ಇದನ್ನು ಕಾಣಬಹುದು.
ಒಂದು ಕ್ಷುಧಾವರ್ಧಕ ಮತ್ತು ಅದ್ದು ವ್ಯಂಜನವಾಗಿ, ಹುಮುಸ್ ಅನ್ನು ಪಿಟಾದಂತಹ ಫ಼್ಲ್ಯಾಟ್‍ಬ್ರೆಡ್‍ನೊಂದಿಗೆ ಬಡಿಸಲಾಗುತ್ತದೆ. ಇದನ್ನು ಮೇಜ಼ೇಯ ಭಾಗವಾಗಿಯೂ, ಅಥವಾ ಫ಼ಲಾಫ಼ಲ್, ಗ್ರಿಲ್ ಮಾಡಿದ ಕೋಳಿಮಾಂಸ, ಮೀನು ಅಥವಾ ಬದನೆಗೆ ಪಕ್ಕಖಾದ್ಯವಾಗಿ ಬಡಿಸಲಾಗುತ್ತದೆ. ಅಲಂಕರಣಗಳಲ್ಲಿ ಕತ್ತರಿಸಿದ ಟೊಮೇಟೊ, ಸೌತೆಕಾಯಿ, ಕೊತ್ತುಂಬರಿ, ಪಾರ್ಸ್ಲೇ, ಕಂದು ಬರುವಂತೆ ಬೇಯಿಸಿದ ಈರುಳ್ಳಿ, ಸಾಟೆಮಾಡಿದ ಅಣಬೆಗಳು, ಇಡೀ ಕಡಲೆಗಳು, ಆಲಿವ್ ಎಣ್ಣೆ, ಗಟ್ಟಿಯಾಗುವಂತೆ ಬೇಯಿಸಿದ ಮೊಟ್ಟೆಗಳು, ಪ್ಯಾಪ್ರಿಕಾ, ಸೂಮ್ಯಾಕ್, ಫ಼ಲ್, ಆಲಿವ್‍ಗಳು, ಉಪ್ಪಿನಕಾಯಿಗಳು ಮತ್ತು ಪೈನ್ ನಟ್‍ಗಳು ಸೇರಿವೆ. ಮಧ್ಯ ಪ್ರಾಚ್ಯದ ಹೊರಗೆ, ಇದನ್ನು ಕೆಲವೊಮ್ಮೆ ತೊರ್ತೀಯಾ ಚಿಪ್ಸ್ ಅಥವಾ ಕ್ರ್ಯಾಕರ್‌ಗಳೊಂದಿಗೆ ಬಡಿಸಲಾಗುತ್ತದೆ.
ಸಾಂಪ್ರದಾಯಿಕ ಹುಮುಸ್‍ನ ಮುಖ್ಯ ಘಟಕಾಂಶವಾದ ಕಡಲೆಯು ಗಣನೀಯ ಪ್ರಮಾಣದಲ್ಲಿ ನಾರು, ಪ್ರೋಟೀನ್, ಬಿ ವಿಟಮಿನ್‍ಗಳು, ಮ್ಯಾಂಗನೀಸ್ ಮತ್ತು ಇತರ ಪೌಷ್ಟಿಕಾಂಶಗಳನ್ನು ಹೊಂದಿದೆ. ಹುಮುಸ್‍ನ ಪಾಕವಿಧಾನಗಳು ಬದಲಾಗುವುದರಿಂದ ಪೋಷಣೀಯ ವಸ್ತುಗಳೂ ಬದಲಾಗುತ್ತವೆ ಮತ್ತು ಮುಖ್ಯವಾಗಿ ಕಡಲೆಗಳು, ತಾಹೀನಿ ಮತ್ತು ನೀರಿನ ತುಲನಾತ್ಮಕ ಅನುಪಾತಗಳನ್ನು ಆಧರಿಸಿವೆ. ೧೦೦ ಗ್ರಾಮ್ ಹುಮುಸ್ ಸುಮಾರು ೧೭೦ ಕ್ಯಾಲೊರಿ ಒದಗಿಸುತ್ತದೆ ಮತ್ತು ಅನೇಕ ಪೌಷ್ಟಿಕಾಂಶಗಳ ಬಹಳ ಒಳ್ಳೆ ಮೂಲವಾಗಿದೆ.
ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಖ
ಚಾರಿತ್ರಿಕ ಹಿನ್ನೆಲೆ
ಇದರ ಅತ್ಯಂತ ಪ್ರಾಚೀನ ಸ್ವರೂಪವನ್ನು ಮೌರ್ಯರ ಕಾಲದ ಬ್ರಾಹ್ಮೀ ಶಾಸನಗಳಲ್ಲಿ ಕಾಣಬಹುದು. ಅಶೋಕನ ಶಾಸನಗಳಲ್ಲಿ ಇದು ಪ್ರಶ್ನಾರ್ಥಕ ಚಿಹ್ನೆಯಂತಿತ್ತು. ಅನಂತರದ ಶಾತವಾಹನ ಕಾಲದಲ್ಲಿ ಕೆಳಗಿನ ಬಿಂದುವಿನ ಬದಲು ಒಂದು ಸಣ್ಣ ಅಡ್ಡರೇಖೆ ಬಂದು ಸೇರಿತು. ಕದಂಬರ ಕಾಲದಲ್ಲಿ ಮೇಲಿನ ಕೊಂಡಿ ಸಣ್ಣದಾದುದು ಮಾತ್ರವಲ್ಲದೆ ಪೇಟಿಕಾಶಿರದ ತಲೆಕಟ್ಟು ಪ್ರಮುಖವಾಯಿತು. ಬಾದಾಮಿಯ ಚಾಳುಕ್ಯರ ಕಾಲಕ್ಕೆ ಈ ರೂಪದಲ್ಲಿ ಸ್ವಲ್ಪ ಬದಲಾವಣೆಗಳಾದವು. ಅಕ್ಷರ ಅಗಲವಾಯಿತು. ರಾಷ್ಟ್ರಕೂಟರ ಕಾಲಕ್ಕಾಗಲೆ ಇದಕ್ಕೆ ಈಗಿನ ರೂಪ ಬರತೊಡಗಿತ್ತು. ಅಲ್ಲಿಂದ ಮುಂದೆ ಅದೇ ರೂಪ ಸ್ಥಿರವಾಗಿ, ಅಕ್ಷರ ಇನ್ನೂ ದುಂಡಗಾಗಿ ಕಲ್ಯಾಣದ ಚಾಳುಕ್ಯರ ಮತ್ತು ವಿಜಯನಗರ ಕಾಲಗಳಲ್ಲಿಯೂ ಅನಂತರದ ಕಾಲಗಳಲ್ಲಿಯೂ ನಡೆದು ಬರುತ್ತಿರುವುದನ್ನು ಗುರುತಿಸಬಹುದಾಗಿದೆ.
ಭಾಷಾಶಾಸ್ತ್ರೀಯ ವಿವರ
ಖ ಅಕ್ಷರವು ಕಂಠ್ಯ ಕಂಠ್ಯ ಅಘೋಷ ಸ್ಪರ್ಶ ಮಹಾಪ್ರಾಣ ಧ್ವನಿಯನ್ನು ಸೂಚಿಸುತ್ತದೆ.
ಕನ್ನಡದ ವರ್ಗೀಯ ವ್ಯಂಜನಾಕ್ಷರಗಳು
ವರ್ಗೀಯ ವ್ಯಂಜನಾಕ್ಷರವನ್ನು ಮೂರು ವಿಭಾಗ ಮಾಡಬಹುದು.
ಉಲ್ಲೇಕ
ವರ್ಗ:ಕನ್ನಡ ಅಕ್ಷರ
ಯಶ್ ಚೋಪ್ರಾ
ವೈಯಕ್ತಿಕ ಜೀವನ
೧೯೭೦ ರಲ್ಲಿ ಚೋಪ್ರಾ ಪಮೇಲಾ ಸಿಂಗ್ ಅವರನ್ನು ಮದುವೆಯಾದರು ಮತ್ತು ಅವರಿಗೆ ೧೯೭೧ ಮತ್ತು ೧೯೭೩ ರಲ್ಲಿ ಜನಿಸಿದ ಆದಿತ್ಯ ಮತ್ತು ಉದಯ್ ಎಂಬ ಇಬ್ಬರು ಮಕ್ಕಳಿದ್ದಾರೆ. ಆದಿತ್ಯ ಕೂಡ ಚಲನಚಿತ್ರ ನಿರ್ದೇಶಕ ಮತ್ತು ನಿರ್ಮಾಪಕರಾಗಿದ್ದು ಯಶ್ ರಾಜ್ ಫಿಲ್ಮ್ಸ್‌ನಲ್ಲಿ ಉಪಾಧ್ಯಕ್ಷ ಮತ್ತು ಜನರಲ್ ಮ್ಯಾನೇಜರ್ ಸ್ಥಾನವನ್ನು ಹೊಂದಿದ್ದಾರೆ. ಹಾಗೆಯೇ ಉದಯ್ ಸಹಾಯಕ ನಿರ್ದೇಶಕರಾಗಿದ್ದು,ತಮ್ಮ ಸಹೋದರನ ಚಿತ್ರ ೨೦೦೦ ರ ಮೊಹಬ್ಬತೇ  ಮೂಲಕ ನಟನೆಗೂ ಪಾದಾರ್ಪಣೆಯನ್ನು ಮಾಡಿದ್ದಾರೆ.
ಮರಣ
ಯಶ್ ಚೋಪ್ರಾ ಅವರನ್ನು ಡೆಂಗ್ಯೂ ಕಾರಣ ಅಕ್ಟೋಬರ್ ೨೦೧೨ ೧೩ ರಂದು ಮುಂಬೈನ ಲೀಲಾವತಿ ಆಸ್ಪತ್ರೆ, ಸೇರಿಸಿಕೊಳ್ಳಲಾಯಿತು. ಅವರು ಅನಾರೋಗ್ಯದೊಂದಿಗೆ ಹೋರಾಡುತ್ತಾ ೨೧ ಅಕ್ಟೋಬರ್ ರಂದು ನಿಧನರಾದರು. ಈ ಸಂದರ್ಭದಲ್ಲಿ ಅಮಿತಾಭ್ ಬಚ್ಚನ್ "ಯಶ್ ಜಿ, ಲಕ್ಷಾಂತರ ಮಂದಿಗೆ ನಿಮ್ಮ ಸೃಜನಶೀಲತೆಯನ್ನು ವೀಕ್ಷಿಸಲು ಸಾಧ್ಯವಾಗಿಸಿದ್ದೇ ನಿಮ್ಮ ಕೊಡುಗೆ ಇದು ಅಮರವಾಗಿ ಕಂಗೊಳಿಸುತ್ತವೆ... ನಮ್ಮ ಕೊನೆಯವರೆಗೂ ನಾವಿದನ್ನು ಆಸ್ವಾದಿಸುತ್ತೇವೆ...", ಎಂದು ಹೇಳಿದರು.
ಬಾಹ್ಯ ಕೊಂಡಿಗಳು‌‌
ವರ್ಗ:ಭಾರತೀಯ ಹಿಂದೂಗಳು ವರ್ಗ:ಭಾರತೀಯ ಚಿತ್ರನಿರ್ಮಾಪಕರು ವರ್ಗ:ಭಾರತೀಯ ಚಲನಚಿತ್ರ ನಿರ್ದೇಶಕರು ವರ್ಗ:ಹಿಂದಿ ಚಲನಚಿತ್ರ ನಿರ್ದೇಶಕರು ವರ್ಗ:ಲಾಹೋರ್ ಜನರು ವರ್ಗ:ಫಿಲ್ಮ್‌ಫೇರ್ ಪ್ರಶಸ್ತಿ ವಿಜೇತರು ವರ್ಗ:ಜಲಂಧರ್ ಜನರು ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:ದಾದಾಸಾಹೇಬ್ ಫಾಲ್ಕೆ ಪ್ರಶಸ್ತಿ ಪುರಸ್ಕೃತರು ವರ್ಗ:1932ರಲ್ಲಿ ಜನನಗಳು ವರ್ಗ:೨೦೧೨ ಸಾವುಗಳು ವರ್ಗ:ಯಶ್‌ ರಾಜ್‌ ಫಿಲಂಸ್‌ ವರ್ಗ:ಮುಂಬೈನ ಜನರು ವರ್ಗ:ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ವಿಜೇತರು
ಕೇತಾಯುನ್ ಅರ್ದೇಶಿರ್ ದಿನ್ಶಾ
ಜೀವನ ಮತ್ತು ವೃತ್ತಿ
ಕಲ್ಕತ್ತಾದಲ್ಲಿ ಪಾರ್ಸಿ ಕುಟುಂಬದಲ್ಲಿ ಜನಿಸಿದರು.
ದಿನ್ಶಾ ಅವರು 1966 ರಲ್ಲಿ ವೆಲ್ಲೂರಿನ ಕ್ರಿಶ್ಚಿಯನ್ ವೈದ್ಯಕೀಯ ಕಾಲೇಜಿನಲ್ಲಿ ಪದವಿ ಪಡೆಯುವ ಮೂಲಕ ತಮ್ಮ ವೈದ್ಯಕೀಯ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಅವರು 1970 ರಿಂದ 1973 ರವರೆಗೆ UK ಯ ಕೇಂಬ್ರಿಡ್ಜ್‌ನಲ್ಲಿರುವ ಅಡೆನ್‌ಬ್ರೂಕ್ಸ್ ಆಸ್ಪತ್ರೆಯಲ್ಲಿ ತಮ್ಮ ತರಬೇತಿಯನ್ನು ಮುಂದುವರೆಸಿದರು. ಈ ಅವಧಿಯಲ್ಲಿ ಅವರು ವಿಕಿರಣ ಚಿಕಿತ್ಸೆಯಲ್ಲಿ (DMRT) ಡಿಪ್ಲೊಮಾವನ್ನು ಪೂರ್ಣಗೊಳಿಸಿದರು ಮತ್ತು ನಂತರ ಲಂಡನ್‌ನ ರಾಯಲ್ ಕಾಲೇಜ್ ಆಫ್ ರೇಡಿಯಾಲಜಿಸ್ಟ್‌ಗಳ (FRCR) ಫೆಲೋ ಆಗಿ ಸೇರಿಕೊಂಡರು.
ಇದರ ನಂತರ ಅವರು ಭಾರತಕ್ಕೆ ಹಿಂದಿರುಗಿದರು ಮತ್ತು 1974 ರಲ್ಲಿ ಮುಂಬೈನ ಟಾಟಾ ಮೆಮೋರಿಯಲ್ ಆಸ್ಪತ್ರೆಯಲ್ಲಿ ಸಿಬ್ಬಂದಿಯಾದರು ಮತ್ತು ಏಳು ವರ್ಷಗಳ ನಂತರ ವಿಕಿರಣ ಆಂಕೊಲಾಜಿ ವಿಭಾಗದ ಮುಖ್ಯಸ್ಥರಾಗಿ ನೇಮಕಗೊಂಡರು. 1995 ರಲ್ಲಿ, ಅವರು ಟಾಟಾ ಸ್ಮಾರಕ ಆಸ್ಪತ್ರೆಯ ನಿರ್ದೇಶಕರಾಗಿ ನೇಮಕಗೊಂಡರು ಮತ್ತು ಎರಡು ವರ್ಷಗಳ ನಂತರ ಟಾಟಾ ಸ್ಮಾರಕ ಕೇಂದ್ರ (ಟಾಟಾ ಸ್ಮಾರಕ ಆಸ್ಪತ್ರೆ ಮತ್ತು ಕ್ಯಾನ್ಸರ್ ಸಂಶೋಧನಾ ಸಂಸ್ಥೆ) ಮೇಲ್ವಿಚಾರಣೆಗೆ ಆಯ್ಕೆಯಾದರು. ಅವರು 2008 ರವರೆಗೆ ಈ ಸಂಸ್ಥೆಯ ನಿರ್ದೇಶಕರಾಗಿ ಸೇವೆ ಸಲ್ಲಿಸಿದರು ಮತ್ತು ಇನ್ಸ್ಟಿಟ್ಯೂಟ್ ಅನ್ನು ಅದರ ಇಂದಿನ ಸ್ಥಿತಿಗೆ ಭಾರತದ ಪ್ರಮುಖ ಕ್ಯಾನ್ಸರ್ ಕೇಂದ್ರಗಳಲ್ಲಿ ಒಂದಾಗಿ ರೂಪಿಸುವಲ್ಲಿ ಪ್ರಮುಖ ಪಾತ್ರ ವಹಿಸಿದರು.
ಅವರು ಹಲವಾರು ಪ್ರಶಸ್ತಿಗಳು ಮತ್ತು ಮನ್ನಣೆಗಳನ್ನು ಪಡೆದಿದ್ದಾರೆ ಮತ್ತು ಕ್ಯಾನ್ಸರ್ ವಿರುದ್ಧ ಇಂಟರ್ನ್ಯಾಷನಲ್ ಯೂನಿಯನ್, ಇಂಟರ್ನ್ಯಾಷನಲ್ ಅಟಾಮಿಕ್ ಎನರ್ಜಿ ಏಜೆನ್ಸಿ ಮತ್ತು ಭಾರತ ಸರ್ಕಾರ ಸೇರಿದಂತೆ ಹಲವಾರು ಪ್ರತಿಷ್ಠಿತ ಸಮಿತಿಗಳು ಮತ್ತು ಸಂಸ್ಥೆಗಳಲ್ಲಿ ಸದಸ್ಯರಾಗಿ ಸೇವೆ ಸಲ್ಲಿಸಿದ್ದಾರೆ. ಅವರು ತಮ್ಮ ಹೆಸರಿನಲ್ಲಿ ನೂರಾರು ಪ್ರಕಟಣೆಗಳನ್ನು ಹೊಂದಿದ್ದಾರೆ ಮತ್ತು ಹಲವಾರು ವೈಜ್ಞಾನಿಕ ನಿಯತಕಾಲಿಕಗಳ ಸಂಪಾದಕೀಯ ಮಂಡಳಿಯಲ್ಲಿದ್ದಾರೆ. ಟಾಟಾ ಮೆಮೋರಿಯಲ್ ಸೆಂಟರ್‌ನಲ್ಲಿ ತನ್ನ ಅಧಿಕಾರಾವಧಿಯಲ್ಲಿ, ಅವರು ಉನ್ನತ ಗುಣಮಟ್ಟವನ್ನು ಸ್ಥಾಪಿಸುವಲ್ಲಿ, ಎಲ್ಲಾ ವಿಭಾಗಗಳನ್ನು ಸಂಘಟಿಸುವ ಮತ್ತು ನವೀಕರಿಸುವಲ್ಲಿ, ಕ್ಯಾನ್ಸರ್ ರೋಗನಿರ್ಣಯ ಮತ್ತು ಚಿಕಿತ್ಸೆಗಾಗಿ ಆಧುನಿಕ ಸಾಧನಗಳನ್ನು ಒದಗಿಸುವಲ್ಲಿ ಮತ್ತು ಆಸ್ಪತ್ರೆಯಲ್ಲಿ ಆಧುನಿಕ ನಿರ್ವಹಣಾ ವ್ಯವಸ್ಥೆಗಳು ಮತ್ತು ಗಣಕೀಕರಣವನ್ನು ಸ್ಥಾಪಿಸುವಲ್ಲಿ ಪ್ರೇರಕ ಶಕ್ತಿಯಾಗಿದ್ದಾರೆ.
ಅವರ ಆರಂಭಿಕ ಉಪಕ್ರಮಗಳಲ್ಲಿ ಒಂದಾದ ಕ್ಯಾನ್ಸರ್ ಚಿಕಿತ್ಸೆಗೆ ಸಮಗ್ರ ತಂಡದ ವಿಧಾನವನ್ನು ಪೋಷಿಸುವುದು, ಲಿಂಫೋಮಾ ಜಂಟಿ ಕ್ಲಿನಿಕ್‌ನಲ್ಲಿ ಹೊಸ ರೋಗಿಗಳನ್ನು ಪರಿಶೀಲಿಸಲು ವಿಕಿರಣಶಾಸ್ತ್ರಜ್ಞರು ಮತ್ತು ಶಸ್ತ್ರಚಿಕಿತ್ಸಕರನ್ನು ಉತ್ತೇಜಿಸುವುದು. ಒಟ್ಟಾಗಿ, ವೈದ್ಯರು ಕ್ಲಿನಿಕಲ್ ಪ್ರೋಟೋಕಾಲ್‌ಗಳನ್ನು ಸ್ಥಾಪಿಸಿದರು ಮತ್ತು ಈಗ ನಡೆಯುತ್ತಿರುವ ಕ್ಲಿನಿಕಲ್ ಪ್ರಯೋಗಗಳ ಸಂದರ್ಭದಲ್ಲಿ ಸೆಟ್ ಮಾರ್ಗಸೂಚಿಗಳ ಪ್ರಕಾರ ಸೂಕ್ತವಾದ ಚಿಕಿತ್ಸಾ ಕಾರ್ಯಕ್ರಮಗಳಿಗೆ ಕ್ಯಾನ್ಸರ್ ರೋಗಿಗಳನ್ನು ಚಾನಲ್ ಮಾಡಿದ್ದಾರೆ. ಟಾಟಾ ಮೆಮೋರಿಯಲ್ ಆಸ್ಪತ್ರೆಯಲ್ಲಿನ ಎಲ್ಲಾ ಸಂಶೋಧನಾ ಕಾರ್ಯಕ್ರಮಗಳಿಗೆ ಮಾರ್ಗದರ್ಶನ ನೀಡಲು ರೋಮಾಂಚಕ ವೈಜ್ಞಾನಿಕ ಪರಿಶೀಲನಾ ಸಮಿತಿ ಮತ್ತು ಆಸ್ಪತ್ರೆಯ ನೈತಿಕ ಸಮಿತಿಯನ್ನು ಅವರು ನಿಯೋಜಿಸಿದರು. ಅವರು ಟಾಟಾ ಮೆಮೋರಿಯಲ್ ಆಸ್ಪತ್ರೆಯಲ್ಲಿ ಭಾರತದಲ್ಲಿ ಮೊದಲ ಬ್ರಾಕಿಥೆರಪಿ ಕಾರ್ಯಕ್ರಮವನ್ನು ಅಭಿವೃದ್ಧಿಪಡಿಸಿದರು ಮತ್ತು 3DCRT, SRT, IMRT ಮತ್ತು IGRT ಯಂತಹ ಆಧುನಿಕ ವಿಕಿರಣ ಚಿಕಿತ್ಸೆಯ ತಂತ್ರಗಳನ್ನು ಅಭಿವೃದ್ಧಿಪಡಿಸುವತ್ತ ಪ್ರೇರಕ ಶಕ್ತಿಯಾಗಿದ್ದರು.
ನವಿ ಮುಂಬೈನಲ್ಲಿ ಅಡ್ವಾನ್ಸ್‌ಡ್ ಸೆಂಟರ್ ಫಾರ್ ಟ್ರೀಟ್‌ಮೆಂಟ್ ರಿಸರ್ಚ್ ಅಂಡ್ ಎಜುಕೇಶನ್ ಇನ್ ಕ್ಯಾನ್ಸರ್ (ACTREC), TMH ನಲ್ಲಿ ಹೊಸ ಟಾಟಾ ಕ್ಲಿನಿಕ್ ಮತ್ತು ಫ್ಯಾಕಲ್ಟಿ ಬ್ಲಾಕ್, TMH ನಲ್ಲಿ IGRT ಫೆಸಿಲಿಟಿ ಬ್ಲಾಕ್‌ನ ಸ್ಥಾಪನೆಯ ಹಿಂದೆ ಡಿನ್‌ಶಾ ಶಕ್ತಿಯಾಗಿದ್ದಾರೆ. ಭಾಭಟ್ರಾನ್ ಎಂಬ ಸ್ಥಳೀಯ ರೇಡಿಯೊಥೆರಪಿ ಯಂತ್ರವನ್ನು ಅಭಿವೃದ್ಧಿಪಡಿಸುವಲ್ಲಿ ಅವರು ಪ್ರಮುಖ ಪಾತ್ರ ವಹಿಸಿದ್ದಾರೆ. ಈ ಯಂತ್ರವನ್ನು ಭಾರತದ ಇಪ್ಪತ್ತು ಇತರ ಕ್ಯಾನ್ಸರ್ ಕೇಂದ್ರಗಳಲ್ಲಿ ಸ್ಥಾಪಿಸಲಾಗಿದೆ ಮತ್ತು ಹಲವಾರು ಅಭಿವೃದ್ಧಿಶೀಲ ರಾಷ್ಟ್ರಗಳಿಗೆ ದಾನ ಮಾಡಲಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:೧೯೪೩ ಜನನ ವರ್ಗ:೨೦೧೧ ನಿಧನ ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ರೌಲತ್ ಕಾಯ್ದೆ
ಅರಾಜಕತೆ ಹಾಗು ಕ್ರಾಂತಿಕಾರಿ ದುಷ್ಕೃತ್ಯ ಕಾಯ್ದೆ, ೧೯೧೯ ರ ಅಡಿಯಲ್ಲಿ ಬ್ರಿಟಿಷ್ ಸರಕಾರ ೧೯೧೯ರಲ್ಲಿ ಭಾರತದಲ್ಲಿ ಜಾರಿ ಮಾಡಿದ ಕಾಯ್ದೆಯೇ ರೌಲತ್ ಕಾಯ್ದೆ ಅಥವಾ ಕಪ್ಪು ಕಾಯ್ದೆ.ಬ್ರಿಟಿಷ್ ಸರ್ಕಾರದಲ್ಲಿ ಪ್ರಮುಖ ನ್ಯಾಯಾಧೀಶರಾಗಿದ್ದ ಜಸ್ಟಿಸ್ ಸರ್.ಸಿಡ್ನಿ ಅರ್ಥರ್ ಟೇಲರ್ ರೌಲತ್ ಮುಖ್ಯಾಧಿಕಾರಿಯಾಗಿದ್ದ ಸಮಿತಿಯೊಂದು ಸಲ್ಲಿಸಿದ ವರದಿಯ ಆಧಾರದ ಮೇಲೆ ಕಾಯ್ದೆ ಜಾರಿಯಾಗಿದ್ದರಿಂದ ಈ ಕಾಯ್ದೆಗೆ ರೌಲತ್ ಕಾಯ್ದೆ ಎಂಬ ಹೆಸರೇ ಬಂದಿದೆ. ೧೯೧೯ರಲ್ಲಿ ಭಾರತದಲ್ಲಿ ನಡೆಯುತ್ತಿರುವ ಕ್ರಾಂತಿಕಾರಿ ಚಳುವಳಿಗಳ ಅಧ್ಯಯನಕ್ಕೆಂದೇ ಬ್ರಿಟಿಷ್ ಸರ್ಕಾರ ರೌಲತ್ ಸಮಿತಿಯನ್ನು ನೇಮಿಸಿತ್ತು. ಆ ಸಮಿತಿಯ ವರದಿಗಳನ್ನು ಆಧರಿಸಿ ಮಾರ್ಚ್ ೧೦, ೧೯೧೯ರಂದು ದೆಹಲಿಯಲ್ಲಿ ಬ್ರಿಟಿಷ್ ಶಾಸಕಾಂಗ ಸಭೆಯಲ್ಲಿ ಅಂಗೀಕರಿಸಲಾಯಿತು.
ಹಿನ್ನೆಲೆ
೧೯೧೫ರ ಪ್ರಥಮ ವಿಶ್ವ ಯುದ್ಧದ ಸಂಧರ್ಭದಲ್ಲಿ ಭಾರತದಲ್ಲಿ ಜಾರಿಯಲ್ಲಿದ್ದ ಭಾರತೀಯ ಸೇನಾ ಕಾಯ್ದೆ ಆಗ್ಗೆ ಭಾರತದಲ್ಲಿ ನಡೆಯುವ ಚಳುವಳಿಗಳನ್ನು, ಕ್ರಾಂತಿಕಾರಿ ಹೋರಾಟಗಳನ್ನು ಹತ್ತಿಕ್ಕುವಲ್ಲಿ ತಕ್ಕ ಮಟ್ಟಿಗೆ ಯಶಸ್ವಿಯಾಗಿತ್ತು. ೧೯೧೯ ರ ವೇಳೆಗೆ ಆ ಕಾಯ್ದೆಯ ವಾಯಿದೆ ಮುಗಿಯುತ್ತಾ ಬಂದಿತ್ತು. ಬ್ರಿಟಿಷ್ ಸರ್ಕಾರ ಅಂತಹ ಕಾಯ್ದೆಗಳ ಮೂಲಕ ಭಾರತದಲ್ಲಿ ನಡೆಯುವ ಕ್ರಾಂತಿಕಾರಿ ಚಳುವಳಿಗಳನ್ನು, ಆಂದೋಲನಗಳನ್ನು ಸುಲಭವಾಗಿ ಹತ್ತಿಕ್ಕಬಹುದೆಂದು ಅದಾಗಲೇ ಮನಗಂಡಿತ್ತು.
ಬ್ರಿಟಿಷ್ ಸರ್ಕಾರದ ವಿರುದ್ಧ ನಡೆಯುವ ಪ್ರತಿಯೊಂದು ಘಟನಾವಳಿಗಳನ್ನು ರಾಜದ್ರೋಹದ, ಪಿತೂರಿಯ ಗುಂಪಿಗೆ ಸೇರಿಸಿ ಅದರಲ್ಲಿ ಪ್ರತ್ಯಕ್ಷ ಅಥವಾ ಪರೋಕ್ಷವಾಗಿ ಪಾಲ್ಗೊಂಡಿದ್ದವರ ವಿರುದ್ಧ ಕ್ರಮ ಕೈಗೊಳ್ಳುವ ಮುಖಾಂತರ ಭಾರತದಲ್ಲಿ ಬ್ರಿಟಿಷ್ ಸರ್ಕಾರದ ನಿರಂಕುಶ ಪ್ರಭುತ್ವಕ್ಕೆ ಯಾವುದೇ ಅಡ್ಡಿಯಾಗದಂತೆ ನೋಡಿಕೊಳ್ಳುವುದು ಹಾಗು ಭಾರತದಲ್ಲಿ ಬೆಳೆಯುತ್ತಿರುವ ರಾಷ್ಟ್ರವಾದವನ್ನು ದಮನ ಮಾಡುವುದು ಬ್ರಿಟಿಷ್ ಪಾಳೆಯದ ಪ್ರಮುಖ ಅಂಶಗಳಲ್ಲೊಂದಾಗಿತ್ತು.
ಕಾಯ್ದೆಯ ಸ್ವರೂಪ
ಬಂಧಿತರಾದ ಹೋರಾಟಗಾರರಿಗೆ ನ್ಯಾಯಿಕ ಪ್ರಕ್ರಿಯೆಗಳ ಮೂಲಕ ಶಿಕ್ಷೆಗಳಾಗುವ ಸಂಧರ್ಭದಲ್ಲಿ ಬಂಧಿತರ ಆಪಾದನೆಗೆ ಒದಗಿಸಿದ ಪುರಾವೆಗಳನ್ನು ಬಂಧಿತರ ಅರಿವಿಗೆ ಬರದಂತೆ ತಡೆಯಲಾಗುತ್ತಿತ್ತು. ಅಪಾದಿತರನ್ನು ಬಿಡುಗಡೆ ಮಾಡುವಾಗ ಭದ್ರತಾ ಪತ್ರಗಳನ್ನು ಸಲ್ಲಿಸಬೇಕಾಗಿತ್ತು ಹಾಗು ಬಿಡುಗಡೆಯಾದ ನಂತರ ಯಾವುದೇ ರಾಜಕೀಯ, ಶೈಕ್ಷಣಿಕ ಹಾಗು ಧಾರ್ಮಿಕ ಕಾರ್ಯಕ್ರಮಗಳಲ್ಲಿ ಭಾಗವಹಿಸದಂತೆ ನಿರ್ಬಂಧ ಹೇರಲಾಯಿತು.
ಪರಿಣಾಮಗಳು
ಕಾಯ್ದೆಯ ಸ್ವರೂಪವನ್ನು ಗಮನಿಸಿದ ಮಹಾತ್ಮ ಗಾಂಧೀಜಿ ಅದನ್ನು ಪ್ರಬಲವಾಗಿ ವಿರೋಧಿಸಿದರು. ರಾಜಕೀಯ ವಿರೋಧಾಭಾಸಗಳಿಗೆ ಕಾನೂನಾತ್ಮಕ ಶಿಕ್ಷೆ ಒಪ್ಪಿತವಲ್ಲವೆಂದು ತಮ್ಮ ವಾದ ಮುಂದಿರಿಸಿದರು.ಅದಕ್ಕಾಗಿ ಏಪ್ರಿಲ್ ೬, ೧೯೧೯ ರಂದು ಹರತಾಳವನ್ನು ಏರ್ಪಡಿಸಿದರು. ಭಾರತೀಯರೆಲ್ಲರೂ ಉಪವಾಸ ಆಚರಿಸಿ, ಪ್ರಾರ್ಥಿಸಿ ಕಾಯ್ದೆಯ ವಿರುದ್ಧ ಸಾರ್ವಜನಿಕ ಸಭೆಗಳನ್ನು ಏರ್ಪಡಿಸುವಂತೆ ಕರೆ ಕೊಟ್ಟರು. ಅದೇ ಸಂಧರ್ಭದಲ್ಲಿಯೇ ಬ್ರಿಟಿಷ್ ಸರ್ಕಾರಕ್ಕೆ ಅಸಹಕಾರ ಚಳುವಳಿಗೆ ನಾಂದಿ ಹಾದಿ ರೌಲತ್ ಕಾಯ್ದೆಯ ವಿರುದ್ಧ ತಮ್ಮ ಆಕ್ರೋಶವನ್ನು ಹೊರ ಹಾಕಿದರು. ಮುಂದೆ ಅದೇ ಚಳುವಳಿ ನಾಗರೀಕ ಅಸಹಕಾರ ಚಳುವಳಿ ಎಂದು ಸ್ವಾತಂತ್ರ್ಯ ಹೋರಾಟಗಳಲ್ಲಿ ಬಹಳ ಪ್ರಸಿದ್ಧಿಯಾಯಿತು.
೧೯೧೯ರ ಮಾರ್ಚ್ ೩೦ರಂದು ದೆಹಲಿಯಲ್ಲಿ ರೌಲತ್ ಕಾಯ್ದೆಯ ವಿರುದ್ಧ ನಡೆದಿದ್ದ ಹರತಾಳ ಅಹಿಂಸಾ ಮಾರ್ಗದಲ್ಲಿ ಸುಸೂತ್ರವಾಗಿ ನಡೆದಿತ್ತು, ಆದರೆ ಅದೇ ಸಮಯದಲ್ಲಿ ರೌಲತ್ ಕಾಯಿದೆಯ ಕಾರಣಕ್ಕೆ ಪಂಜಾಬ್ ಪ್ರಾಂತದಲ್ಲಿ ದಂಗೆ ಆರಂಭವಾಯಿತು. ಹಿಂಸಾಚಾರಕ್ಕೆ ತಿರುಗಿದ ದಂಗೆಯಿಂದ ವಿಚಲಿತರಾದ ಗಾಂಧೀಜಿ ಅಹಿಂಸೆಯೇ ಸತ್ಯಾಗ್ರಹದ ಅವಿಭಾಜ್ಯ ಅಂಗ ಹಾಗು ತಾವು ಅಹಿಂಸಾ ಮಾರ್ಗಕ್ಕೆ ಮಾತ್ರ ಬೆಂಬಲವೀಯುವುದಾಗಿ ಪ್ರಕಟಿಸಿ ರೌಲತ್ ಕಾಯ್ದೆಯ ವಿರುದ್ಧ ತಮ್ಮ ಚಳುವಳಿಯನ್ನು ಹಿಂತೆಗೆದುಕೊಂಡರು.
ರೌಲತ್ ಕಾಯ್ದೆಗೆ ಭಾರತದ ಇನ್ಯಾವ ಸ್ಥಳಗಳಿಗಿಂತಲೂ ಪ್ರಬಲ ವಿರೋಧ ವ್ಯಕ್ತವಾಗಿದ್ದು ಪಂಜಾಬ್ ಪ್ರಾಂತದಲ್ಲಿ. ೧೯೧೯ರ ಮಾರ್ಚನಲ್ಲಿ ಜಾರಿಯಾದ ಕಾಯ್ದೆಗೆ ವಿರೋಧವೊಡ್ಡಿ ಪಂಜಾಬ್ ನ ಪ್ರಮುಖ ರಾಜಕೀಯ ನಾಯಕರುಗಳನ್ನು ಬಂಧಿಸಿ ಗುಟ್ಟಾಗಿ ಧರ್ಮಶಾಲೆಯ ಕಾರಾಗೃಹಕ್ಕೆ ಕೊಂಡೊಯ್ಯಲಾಗಿತ್ತು. ದಂಗೆಯ ತೀವ್ರತೆ ಹೆಚ್ಚಾಗುತ್ತಿದ್ದುದನ್ನು ಗಮನಿಸಿದ ಬ್ರಿಟಿಷ್ ಸರ್ಕಾರ ಪಂಜಾಬ್ ಗೆ ತನ್ನ ಸೇನೆಯನ್ನು ಅಟ್ಟಿತು. ೧೩ ಏಪ್ರಿಲ್ ೧೯೧೯, ಅಂದು ಸಿಖ್ಖರ ಪ್ರಮುಖ ಹಬ್ಬಗಳಲ್ಲೊಂದಾದ ಬೈಸಾಕಿ ಆಚರಣೆಯನ್ನು ಪಂಜಾಬ್ ನಾದ್ಯಂತ ವಿಜೃಂಭಣೆಯಿಂದ ಆಚರಿಸಲಾಗುತ್ತಿತ್ತು. ಅಮೃತಸರದಲ್ಲಿರುವ ಸ್ವರ್ಣ ಮಂದಿರದ ಬಳಿ ಹಲವಾರು ಸಿಖ್ಖರು ಪರ್ವದ ಆಚರಣೆಗೂ ಹಾಗು ಪಂಜಾಬ್ ನಾಯಕರ ಬಂಧನದ ಕುರಿತಾದ ಸಭೆ ನಡೆಸಲು ಸೇರಿದ್ದರು. ಮಾಹಿತಿ ದೊರೆಯುತ್ತಿದಂತೆ ಅಲ್ಲಿಗೆ ಆಗಮಿಸಿದ ಬ್ರಿಟಿಷ್ ಅಧಿಕಾರಿಗಳು, ಸೇನೆ ಹಾಗು ಪೊಲೀಸ್ ರು ಜನರಲ್. ಡೈಯರ್ ನ ನೇತೃತ್ವದಲ್ಲಿ ನಿಶ್ಯಸ್ತ್ರರಾಗಿದ್ದ ಜನಗಳ ಗುಂಪಿನ ಮೇಲೆ ಗುಂಡುಗಳ ಮಳೆಗರೆದು ಅತೀ ದೊಡ್ಡ ಮಾರಣ ಹೋಮ ನಡೆಸಿದ್ದರು. ಇದು ಭಾರತದ ಸ್ವಾತಂತ್ರ್ಯ ಹೋರಾಟದಲ್ಲಿ ಜಲಿಯನ್‍ವಾಲಾ ಬಾಗ್ ಹತ್ಯಾಕಾಂಡವೆಂದೇ ಕುಖ್ಯಾತವಾಗಿದೆ.
ಉಲ್ಲೇಖಗಳು
ವರ್ಗ: ಭಾರತದ ಇತಿಹಾಸ ವರ್ಗ: ಭಾರತ ವರ್ಗ:ಭಾರತದಲ್ಲಿ ಬ್ರಿಟೀಷ್ ಆಳ್ವಿಕೆ ವರ್ಗ:೧೯೧೯
ಶಾಂತಿನಿಕೇತನ ಎಂಬ ಮತ್ತೊಬ್ಬನದಲ್ಲದ ಆತ್ಮಚರಿತ್ರೆ
ಶಾಂತಿನಿಕೇತನ ಎಂಬ ಮತ್ತೊಬ್ಬನದಲ್ಲದ ಆತ್ಮ ಚರಿತ್ರೆ ವನ್ನು ಅನಿಲ್ ಕುಮಾರ್ ಎಚ್.ಎ ಅವರು ಬರೆದಿದ್ದಾರೆ.
ವರ್ಗ:ಪುಸ್ತಕಗಳು
ಕೆಂಗಣ್ಣು
thumb
ಕೆಂಗಣ್ಣು ಎಂದರೆ ಅಸ್ವಸ್ಥತೆ ಅಥವಾ ಗಾಯದ ಕಾರಣ ಕೆಂಪಾಗಿ ಕಾಣುವ ಕಣ್ಣು. ಇದು ಸಾಮಾನ್ಯವಾಗಿ ಕಣ್ಣಿನ ಆರ್ದ್ರಚರ್ಮದ ಮೇಲ್ಮೈ ರಕ್ತನಾಳಗಳ ಒಳತುಂಬುವಿಕೆ ಮತ್ತು ಚಾಚಿಕೆ/ಎದ್ದುಕಾಣುವಿಕೆ. ಇದು ಈ ರಚನೆಗಳು ಅಥವಾ ಪಕ್ಕದ ರಚನೆಗಳ ಅಸ್ವಸ್ಥತೆಗಳಿಂದ ಉಂಟಾಗಿರಬಹುದು. ಎರಡು ಕಡಿಮೆ ಗಂಭೀರ ಆದರೆ ಹೆಚ್ಚು ಸಾಮಾನ್ಯ ಕಾರಣಗಳೆಂದರೆ ಕಂಜಂಕ್ಟಿವೈಟಿಸ್ ಮತ್ತು ಕಾಂಜಂಕ್ಟೈವಾದ ಕೆಳಗಿನ ರಕ್ತಸ್ರಾವ. ಇದರ ನಿರ್ವಹಣೆಯಲ್ಲಿ (ಶಿಫಾರಸು ಸೇರಿದಂತೆ) ತುರ್ತು ಕ್ರಮ ಬೇಕಾಗಿದೆಯೇ, ಅಥವಾ ಯಾವುದೇ ಹೆಚ್ಚುವರಿ ಸಂಪನ್ಮೂಲಗಳಿಲ್ಲದೆಯೇ ಚಿಕಿತ್ಸೆ ನಡೆಸಬಹುದೇ ಎಂದು ನಿರ್ಧಾರ ಮಾಡುವುದು ಸೇರಿದೆ. ಕಾಂಜಂಕ್ಟೈವಾದ ಕೆಳಗಿನ ರಕ್ತಸ್ರಾವವು ಕೆಲವೊಮ್ಮೆ ಎದ್ದುಕಾಣಬಹುದು, ಆದರೆ ಸಾಮಾನ್ಯವಾಗಿ ನಿರುಪದ್ರವಿಯಾಗಿರುತ್ತದೆ. ಇದು ಬಹುತೇಕ ವೇಳೆ ಚಿಕ್ಕ, ದುರ್ಬಲ ರಕ್ತನಾಳಗಳು ಅಪ್ರಯತ್ನಿತವಾಗಿ ಛಿದ್ರಗೊಳ್ಳುವುದರಿಂದ ಉಂಟಾಗುತ್ತದೆ, ಸಾಮಾನ್ಯವಾಗಿ ಕೆಮ್ಮು ಅಥವಾ ಸೀನಿನಿಂದ.
ಉಲ್ಲೇಖಗಳು
ವರ್ಗ:ಕಣ್ಣಿನ ರೋಗಗಳು
ಛ
ಛ, ಕನ್ನಡ ವರ್ಣಮಾಲೆಯ ಚ-ವರ್ಗದ ಎರಡನೇ ಅಕ್ಷರವಾಗಿದೆ. ಇದು ಒಂದು ವ್ಯಂಜನ. ಅಘೋಷ ತಾಲವ್ಯ ಸ್ಪರ್ಶ ಮಹಾಪ್ರಾಣ ಧ್ವನಿಯನ್ನುಳ್ಳುದ್ದು.
ಚಾರಿತ್ರಿಕ ಹಿನ್ನೆಲೆ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕನ್ನಡ ಅಕ್ಷರ
ಸಿ.ಕೆ.ಜಾನು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ '''‍ಸಿ.ಕೆ. ಜಾನು''' (ಜನನ ೧೯೭೦) ಒಬ್ಬ ಭಾರತೀಯ ಸಾಮಾಜಿಕ ಕಾರ್ಯಕರ್ತೆ.
ಜೀವನಚರಿತ್ರೆ
ಜಾನು ವಯನಾಡಿನ ಬುಡಕಟ್ಟು ಗ್ರಾಮವಾದ ಮಾನಂತವಾಡಿ ಬಳಿಯ ಚೆಕೋಟ್‌ನಲ್ಲಿ ರಾವುಲಾ ಸಮುದಾಯದ ಬಡ ಬುಡಕಟ್ಟು ಪೋಷಕರಿಗೆ ಜನಿಸಿದರು. ಅವರ ಐತಿಹಾಸಿಕ ಹಿನ್ನೆಲೆಯಿಂದಾಗಿ ಆ ಬುಡಕಟ್ಟು ಜನಾಂಗವನ್ನು ಆದಿಯಾ ಎಂದು ಕರೆಯುತ್ತಾರೆ, ಕೇರಳದ ಹಲವಾರು ಬುಡಕಟ್ಟು ಗುಂಪುಗಳಲ್ಲಿ ಒಂದಾದ ಕರಾರು ಕಾರ್ಮಿಕರು. ಆದಿಯಾ ಎಂದರೆ ಗುಲಾಮ ಮತ್ತು ಹೆಚ್ಚಾಗಿ ಭೂರಹಿತ ಕೃಷಿ ಕಾರ್ಮಿಕರು. ಅವರು ಯಾವುದೇ ಔಪಚಾರಿಕ ಶಿಕ್ಷಣವನ್ನು ಹೊಂದಿಲ್ಲ ಆದರೆ ವಯನಾಡಿನಲ್ಲಿ ನಡೆಸಲಾದ ಸಾಕ್ಷರತಾ ಅಭಿಯಾನದ ಮೂಲಕ ಓದಲು ಮತ್ತು ಬರೆಯಲು ಕಲಿತರು.
ಜಾನು ಏಳನೇ ವಯಸ್ಸಿನಲ್ಲಿ ಸ್ಥಳೀಯ ಶಾಲಾ ಶಿಕ್ಷಕರ ಮನೆಯಲ್ಲಿ ಮನೆಕೆಲಸಗಾರಳಾಗಿ ತನ್ನ ವೃತ್ತಿಜೀವನವನ್ನು ಪ್ರಾರಂಭಿಸಿ ಐದು ವರ್ಷಗಳನ್ನು ಕಳೆದಳು. ೧೩ ನೇ ವಯಸ್ಸಿನಲ್ಲಿ, ಅವರು ಭಾರತೀಯ ರೂಪಾಯಿ ೨(೩.೫ ಯುಎಸ್ ಸೆಂಟ್ಸ್) ನ ದೈನಂದಿನ ಕೂಲಿಗಾಗಿ ಕಾರ್ಮಿಕರಾಗಿ ಕೆಲಸ ಮಾಡಲು ಪ್ರಾರಂಭಿಸಿದರು. ನಂತರ ಟೈಲರಿಂಗ್ ಕಲಿತು ಸಣ್ಣದೊಂದು ಅಂಗಡಿ ಆರಂಭಿಸಿದ್ದು, ಆರ್ಥಿಕ ಸಂಕಷ್ಟದಿಂದ ಅದನ್ನು ಮುಚ್ಚಬೇಕಾಯಿತು.
ಸಿ.ಕೆ. ಜಾನು ಅವರು ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾ (ಮಾರ್ಕ್ಸ್‌ವಾದಿ) ಸದಸ್ಯರಾಗಿದ್ದ ಅವರ ಚಿಕ್ಕಪ್ಪ ಪಿ.ಕೆ. ಕಲಾನ್‌ರಿಂದ ಪ್ರಭಾವಿತರಾದರು ಮತ್ತು ಎಡ ಪಕ್ಷದ ಭಾಗವಾದರು. ಅವರು ೧೯೨೦ ರ ದಶಕದಲ್ಲಿ ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾದೊಂದಿಗೆ ಸಂಬಂಧ ಹೊಂದಿದ್ದ ಕೇರಳ ರಾಜ್ಯ ಕರ್ಷಕ ತೊಝಿಲಾಲಿ ಯೂನಿಯನ್ (ಕೆ‍ಎಸ್‍ಕೆಟಿಯು) ಮೂಲಕ ಕಾರ್ಯಕರ್ತರಾದರು. ಅವರು ವೈನಾಡಿನ ತಿರುನೆಲ್ಲಿ ಕಾಡಿನಲ್ಲಿ ಬುಡಕಟ್ಟು ದಂಗೆಯನ್ನು ಮುನ್ನಡೆಸಿದರು ಮತ್ತು ವೈಯಕ್ತಿಕ ಅನುಭವದಿಂದ ಮಾತನಾಡುತ್ತಾ ಬುಡಕಟ್ಟು ಜನಾಂಗದ ಜನರ ಧ್ವನಿಯಾಗಿ ಗುರುತಿಸಿಕೊಂಡರು. ಅವರು ೧೯೮೭ ರವರೆಗೆ ಒಕ್ಕೂಟದ ಪ್ರಚಾರಕಿಯಾಗಿ ಕೆಲಸ ಮಾಡಿದರು. ನಂತರ ಅವರು ಜನರ ಸಮಸ್ಯೆಗಳನ್ನು ಅರ್ಥಮಾಡಿಕೊಳ್ಳಲು ಮತ್ತು ಹೋರಾಟಕ್ಕೆ ಅವರನ್ನು ಸಜ್ಜುಗೊಳಿಸಲು ಬುಡಕಟ್ಟು ಪ್ರವಾಸವನ್ನು ಕೈಗೊಂಡರು.[3]
ಮುತ್ತಂಗ ಘಟನೆ
ಫೆಬ್ರವರಿ ೧೯, ೨೦೦೩ ರಂದು, ಜಾನು ಮುತ್ತಂಗದಲ್ಲಿ ಭೂಮಿಯನ್ನು ವಶಪಡಿಸಿಕೊಳ್ಳಲು ಮುಂದಾದಳು. ಈ ಉದ್ಯೋಗವು ಭಾರೀ ಪೊಲೀಸ್ ಹಿಂಸಾಚಾರದೊಂದಿಗೆ ಕೊನೆಗೊಂಡಿತು, ಇದರಲ್ಲಿ ಒಬ್ಬ ಪೊಲೀಸ್ ಮತ್ತು ಒಬ್ಬ ಬುಡಕಟ್ಟು ಕೊಲ್ಲಲ್ಪಟ್ಟರು. ಇದು ಮುತ್ತಂಗ ಘಟನೆ ಎಂದು ತಿಳಿದುಬಂದಿದೆ ಮತ್ತು ಜಾನು ಜೈಲು ಶಿಕ್ಷೆಗೆ ಒಳಗಾಗಬೇಕಾಯಿತು ಮತ್ತು ಅವಳ ವಿರುದ್ಧ ದಾಖಲಾಗಿರುವ ೭೫ ಪ್ರಕರಣಗಳನ್ನು ಎದುರಿಸಬೇಕಾಯಿತು.
ಮುತ್ತಂಗ ಘಟನೆಯು ವಯನಾಡಿನ ಮುತ್ತಂಗ ಗ್ರಾಮದಲ್ಲಿ ಬುಡಕಟ್ಟು ಜನರ ಮೇಲೆ ಪೊಲೀಸರು ಗುಂಡು ಹಾರಿಸಿದ ಘಟನೆಯನ್ನು ಉಲ್ಲೇಖಿಸುತ್ತದೆ. ೧೯ ಫೆಬ್ರವರಿ ೨೦೦೩ ರಂದು, ಆದಿವಾಸಿ ಗೋತ್ರ ಮಹಾ ಸಭಾ (ಎಜಿಎಮ್‍ಎಸ್) ಅಡಿಯಲ್ಲಿ ಬುಡಕಟ್ಟು ಜನರು ಜಮಾಯಿಸಿ, ಅಕ್ಟೋಬರ್ ೨೦೦೧ ರಲ್ಲಿ ಒಪ್ಪಂದ ಮಾಡಿಕೊಂಡಿದ್ದ ಕೇರಳ ಸರ್ಕಾರದ ಭೂಮಿಯನ್ನು ಮಂಜೂರು ಮಾಡುವಲ್ಲಿ ವಿಳಂಬವನ್ನು ಪ್ರತಿಭಟಿಸಿದರು. ಪ್ರತಿಭಟನೆಯ ಸಂದರ್ಭದಲ್ಲಿ, ಕೇರಳ ಪೊಲೀಸರು ೧೮ ಸುತ್ತು ಗುಂಡು ಹಾರಿಸಿದರು, ಇದರ ಪರಿಣಾಮವಾಗಿ ಇಬ್ಬರು ತಕ್ಷಣ ಸಾವನ್ನಪ್ಪಿದರು (ಅವರಲ್ಲಿ ಒಬ್ಬರು ಪೊಲೀಸ್ ಅಧಿಕಾರಿ). ನಂತರದ ಹೇಳಿಕೆಯಲ್ಲಿ, ಸರ್ಕಾರವು ಅಧಿಕೃತ ಸಾವಿನ ಸಂಖ್ಯೆಯನ್ನು ಐದು ಎಂದು ಇರಿಸಿತು. ಗುಂಡಿನ ದಾಳಿಯ ವೀಡಿಯೊವನ್ನು ಹಲವಾರು ದೂರದರ್ಶನ ಸುದ್ದಿ ಕಾರ್ಯಕ್ರಮಗಳಲ್ಲಿ ಪ್ರಸಾರ ಮಾಡಲಾಯಿತು ಮತ್ತು ಪ್ರಸಿದ್ಧ ಲೇಖಕಿ ಅರುಂಧತಿ ರಾಯ್, ನಿಮ್ಮ ಕೈಯಲ್ಲಿ ರಕ್ತವಿದೆ ಎಂದು ಬರೆಯಲು ಪ್ರೇರೇಪಿಸಿತು.
ಜಾನು ಪ್ರಕಾರ, ೨೦೦೧ ರ ಒಪ್ಪಂದದ ನಂತರ ಸುಮಾರು ೧೦೦೦೦ ಬುಡಕಟ್ಟು ಕುಟುಂಬಗಳು ಭೂಮಿಯನ್ನು ಪಡೆದಿವೆ ಮತ್ತು ಕಣ್ಣೂರು ಜಿಲ್ಲೆಯ ಅರಳಂ ಫಾರ್ಮ್ ಭೂಮಿ ಸೇರಿದಂತೆ ೪೦೦೦ ಹೆಕ್ಟೇರ್ ಭೂಮಿಯನ್ನು ಭೂರಹಿತ ಆದಿವಾಸಿಗಳಿಗೆ ನೀಡಲಾಗಿದೆ ಎಂದು ಆಂದೋಲನವನ್ನು ಯಶಸ್ವಿ ಎಂದು ಪರಿಗಣಿಸಲಾಗಿದೆ.
ಅರಳಂ ಪ್ರತಿಭಟನೆ
ಮುತಂಗ ಆಂದೋಲನದ ನಂತರ, ಜಾನು ಅರಳಮ್ ಫಾರ್ಮ್‌ನಲ್ಲಿ ಭೂಮಿಯನ್ನು ಆಕ್ರಮಿಸಿಕೊಳ್ಳುವತ್ತ ತನ್ನ ಗಮನವನ್ನು ಬದಲಾಯಿಸಿದಳು, ಇದು ಸರ್ಕಾರವು ಭೂರಹಿತ ಬುಡಕಟ್ಟು ಜನರ ನಡುವೆ ವಿತರಿಸುವುದಾಗಿ ಭರವಸೆ ನೀಡಿದ್ದ ಬೃಹತ್ ಸಹಕಾರಿ ಫಾರ್ಮ್ ಆಗಿದೆ.
ಜಾನುವನ್ನು ಕೆಲವೊಮ್ಮೆ ಕೇರಳದ ಬುಡಕಟ್ಟು ಜನರ ಮೊದಲ 'ಸಾವಯವ' ನಾಯಕಿ ಎಂದು ವಿವರಿಸಲಾಗುತ್ತದೆ ಮತ್ತು ಕೆಆರ್ ಗೌರಿಯಮ್ಮ ಮತ್ತು ಕುನ್ನಿಕ್ಕಲ್ ಅಜಿತಾ ಅವರಂತಹ ಕೇರಳದ ಗಮನಾರ್ಹ ಮಹಿಳಾ ರಾಜಕಾರಣಿಗಳಲ್ಲಿ ಸ್ಥಾನಮಾನವನ್ನು ಹೊಂದಿದ್ದಾರೆ. ಅವರು ಅಮೂರ್ತ ರಾಜಕೀಯ ಸಿದ್ಧಾಂತಗಳನ್ನು ಹೊಂದಿರುವುದಿಲ್ಲ ಎಂದು ವರದಿಯಾಗಿದೆ. ಅವರು ಆಗಾಗ್ಗೆ ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ ಸ್ಥಳೀಯ ಜನರ ಸಂಸ್ಥೆಗಳೊಂದಿಗೆ ಸಹಕರಿಸಿದ್ದಾರೆ ಆದರೆ ಯಾವುದೇ ಸಂಸ್ಥೆಯಿಂದ ಹಣವನ್ನು ಪಡೆಯುವುದರ ಬಗ್ಗೆ ಯಾವಾಗಲೂ ಜಾಗರೂಕರಾಗಿದ್ದರು. ಆದಿವಾಸಿ ಗೋತ್ರ ಮಹಾ ಸಭಾದ ಹೆಚ್ಚಿನ ಚಟುವಟಿಕೆಗಳು ಸಂಪೂರ್ಣವಾಗಿ ಬಡ ಬುಡಕಟ್ಟು ಜನರು ಮತ್ತು ಹಿಂದಿನ ಅಸ್ಪೃಶ್ಯರ ಒಗ್ಗಟ್ಟಿನ ಮೂಲಕ ಹಣವನ್ನು ನೀಡಲಾಗುತ್ತದೆ.
ಮದರ್ ಫಾರೆಸ್ಟ್: ದಿ ಅನ್‌ಫಿನಿಶ್ಡ್ ಸ್ಟೋರಿ ಆಫ್ ಸಿಕೆ ಜಾನು
ಆತ್ಮಚರಿತ್ರೆ, ಕೇವಲ 56 ಪುಟಗಳನ್ನು ಒಳಗೊಂಡಿರುವ ಒಂದು ಸಣ್ಣ ಪುಸ್ತಕ, ' ಜಾನು: ದಿ ಲೈಫ್ ಸ್ಟೋರಿ ಆಫ್ ಸಿಕೆ ಜಾನು, ಮಲಯಾಳಂನಲ್ಲಿ ಡಿಸಿ ಬುಕ್ಸ್‌ನಿಂದ ೨೦೦೩ ರಲ್ಲಿ ಪ್ರಕಟಿಸಲಾಯಿತು. ಪುಸ್ತಕವನ್ನು ನಂತರ ಎನ್ ರವಿಶಂಕರ್ ಅವರು ಮದರ್ ಫಾರೆಸ್ಟ್: ದಿ ಅನ್‌ಫಿನಿಶ್ಡ್ ಸ್ಟೋರಿ ಆಫ್ ಸಿಕೆ ಜಾನು ಎಂಬ ಹೆಸರಿನಲ್ಲಿ ಇಂಗ್ಲಿಷ್‌ಗೆ ಅನುವಾದಿಸಿದರು.
ವೈಯಕ್ತಿಕ ಜೀವನ
ಸಿಕೆ ಜಾನು ಒಂಟಿ ತಾಯಿ. ಬುಡಕಟ್ಟು ನಾಯಕಿ ಛತ್ತೀಸ್‌ಗಢದ ಬಿಲಾಸ್‌ಪುರದಿಂದ ಮೂರು ವರ್ಷದ ಮಗಳನ್ನು ದತ್ತು ತೆಗೆದುಕೊಂಡು ಆಕೆಗೆ ಸಿಕೆ ಜಾನಕಿ ಎಂದು ಹೆಸರಿಟ್ಟರು. ತಾಯಿ ಮತ್ತು ಮಗಳು ಪನವಳ್ಳಿಯಲ್ಲಿ ಜಾನು ಅವರ ತಾಯಿ ಮತ್ತು ಸಹೋದರಿಯೊಂದಿಗೆ ಇರುತ್ತಾರೆ.
ಬಾಹ್ಯ ಕೊಂಡಿಗಳು
ವರ್ಗ:೧೯೭೦ ಜನನ ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:Pages with unreviewed translations
ಬೆಳಕಿಂಡಿ ಪ್ರಕಾಶನ
ಬೆಳಕಿಂಡಿ ಪ್ರಕಾಶನ (ರಿ) ವನ್ನು ೨೦೧೦ರಲ್ಲಿ ಕರ್ನಾಟಕದ ದೃಶ ಸಂಸ್ಕೃತಿಯನ್ನು ಬಿಂಬಿಸುವ ಕನ್ನಡ ಪುಸ್ತಕಗಳ ಪ್ರಕಟಣೆಯನ್ನು ಹೊರತರುವ ಪ್ರಯುಕ್ತ ಪ್ರಾರಂಭಿಸಲಾಯ್ತು.
ಮಾದೇಶ್ವರ
"ಕುರುಬರ ದೇವರು, ಬಡವರ ದೇವರು ಮಾದಪ್ಪ" ಎಂಬುದು ಪ್ರಚಲಿಥದಲಿರುವ ನಾಣ್ನುಡಿ. ಮಾದೇಶ್ವರ ಶಿವನ ಪ್ರತಿ ರೂಪ, ಚಾಮರಾಜನಗರ ಜಿಲ್ಲೆ ಮಾದೇಶ್ವರ ಬೆಟ್ಟದಲ್ಲಿ ನೆಲಸಿರುವ ಈ ದೇವರು, ಅಲ್ಲಿನ ಜನಾರಾದ ಕಾಡು ಕುರುಬರು , ಜೇನು ಕುರುಬರು , ಸೋಲಿಗರು ಹಾಗು ಕುರುಬ ಗೌಡರ ಕುಲದೈವ. ಮಾದೇಶ್ವರ ಸ್ವಾಮಿ ಸುಮಾರು ೬೦೦ ವರುಷಗಳ ಹಿಂದೆ ಬದುಕಿದ್ದರು ಎಂಬ ನಂಬಿಕೆ. ಅವರಿಗೆ ಹುಲಿಯೆ ವಾಹನವಾಗಿತ್ತು, ಅವರು ಮಾದೇಶ್ವರ ಬೆಟ್ಟ ಪ್ರದೇಶದ ಕಾಡಿನಲ್ಲಿ ತಿರುಗಾಡಿ ಪವಾಡಗಳನ್ನು ಮಾಡಿದರೆಂದು ಪ್ರತೀತಿ. ಅವರ ಮಹಿಮೆಯನ್ನು ಕಂಡು ಅಲ್ಲಿನ ಸಾಹುಕಾರನಾದ ಕುರುಬ ಗೌಡ ಜಾತಿಗೆ ಸೇರಿದ ಜುಂಜೆ ಗೌಡ ಎಂಬ ಯಜುಮನ ಮಾದೇಶ್ವರ ದೇವಸ್ತಾನವನ್ನು ಕಟ್ಟಿದನು.
ಶೈಕ್ಷಣಿಕ ಹಂತ
ಶೈಕ್ಷಣಿಕ ಹಂತಗಳು ಎಂದರೆ ವಿಧ್ಯುಕ್ತ ಕಲಿಕೆಯ ಉಪವಿಭಾಗಗಳು ಮತ್ತು ಸಾಮಾನ್ಯವಾಗಿ ಮುಂಚಿನ ಬಾಲ್ಯದ ಶಿಕ್ಷಣ, ಪ್ರಾಥಮಿಕ ಶಿಕ್ಷಣ, ಪ್ರೌಢ ಶಿಕ್ಷಣ ಮತ್ತು ತೃತೀಯಕ (ಅಥವಾ ಉನ್ನತ) ಶಿಕ್ಷಣವನ್ನು ಒಳಗೊಳ್ಳುತ್ತವೆ. ತನ್ನ ಅಂತರರಾಷ್ಟ್ರೀಯ ಶಿಕ್ಷಣ ವ್ಯವಸ್ಥೆಯ ಪ್ರಮಾಣಕ ವರ್ಗೀಕರಣದಲ್ಲಿ (ಐಎಸ್‍ಸಿಇಡಿ) ಯುನೆಸ್ಕೊ ಏಳು ಸ್ತರಗಳ ಶಿಕ್ಷಣವನ್ನು ಗುರುತಿಸುತ್ತದೆ, ಸ್ತರ ೦ (ಪ್ರಾಥಮಿಕಪೂರ್ವ ಶಿಕ್ಷಣ) ಇಂದ ಸ್ತರ ೬ ರವರೆಗೆ (ಉನ್ನತ ಶಿಕ್ಷಣದ ಎರಡನೇ ಹಂತ). ಯುನೆಸ್ಕೊದ ಅಂತರರಾಷ್ಟ್ರೀಯ ಶಿಕ್ಷಣ ವಿಭಾಗವು ದೇಶ-ನಿರ್ದಿಷ್ಟ ಶಿಕ್ಷಣ ವ್ಯವಸ್ಥೆಗಳು ಮತ್ತು ಅವುಗಳ ಹಂತಗಳ ದತ್ತಸಂಚಯವನ್ನು ನಿರ್ವಹಿಸುತ್ತದೆ.
ಬಾಲ್ಯ ಮತ್ತು ಮುಂಚಿನ ಪ್ರೌಢಾವಸ್ಥೆಯ ಅವಧಿಯಲ್ಲಿನ ಶಿಕ್ಷಣವನ್ನು ಸಾಮಾನ್ಯವಾಗಿ ಬಾಲ್ಯ ವಿದ್ಯಾಭ್ಯಾಸದ ಎರಡು ಅಥವಾ ಮೂರು ಹಂತದ ವ್ಯವಸ್ಥೆ, ನಂತರ ತಮ್ಮ ವಿಧ್ಯುಕ್ತ ಶಿಕ್ಷಣವನ್ನು ಮುಂದುವರಿಸುವವರಿಗೆ ಇದನ್ನು ಅನುಸರಿಸುವ ಹೆಚ್ಚುವರಿ ಹಂತಗಳ ಉನ್ನತ ಶಿಕ್ಷಣ ಅಥವಾ ವೃತ್ತಿಪರ ಶಿಕ್ಷಣದ ಮೂಲಕ ಒದಗಿಸಲಾಗುತ್ತದೆ:
ಸಡ್ಬೆರಿ ಶಾಲೆಗಳು ವಿದ್ಯುಕ್ತ ತರಗತಿ ಮಟ್ಟಗಳು ಅಥವಾ ಶೈಕ್ಷಣಿಕ ಹಂತಗಳನ್ನು ಬಳಸುವುದಿಲ್ಲ. ಬದಲಾಗಿ, ಒಂದು ಪ್ರಜಾಸತ್ತೀಯ ಶೈಕ್ಷಣಿಕ ವ್ಯವಸ್ಥೆಯಲ್ಲಿ ೪ ರಿಂದ ೧೮ ವರ್ಷದ ವಿದ್ಯಾರ್ಥಿಗಳನ್ನು ಒಟ್ಟುಗೂಡಿಸಲಾಗುತ್ತದೆ, ಮತ್ತು ವಿಶೇಷ ಜ್ಞಾನ ಅಥವಾ ಸುರಕ್ಷತಾ ವಿಧಾನಗಳು ಅಗತ್ಯವಾದ ಉಪಕರಣವನ್ನು ಬಳಸಲು ಪ್ರಮಾಣೀಕರಣಗಳ ಸರಣಿಯ ಮೇಲೆ ಅವಲಂಬಿಸಲಾಗುತ್ತದೆ. ಈ ಪ್ರಮಾಣೀಕರಣಗಳು ಸಾಮಾನ್ಯವಾಗಿ ವಯಸ್ಸಿನಿಂದ ನಿರ್ಬಂಧಿತವಾಗಿರುವುದಿಲ್ಲ, ಬದಲಾಗಿ ತೋರಿಸಲಾದ ಸಾಮರ್ಥ್ಯದಿಂದ ನಿರ್ಬಂಧಿತವಾಗಿರುತ್ತವೆ.
ಭಾರತದಲ್ಲಿ, ಕೇಂದ್ರ ಮತ್ತು ಬಹುತೇಕ ರಾಜ್ಯ ಮಂಡಳಿಗಳು ಏಕಪ್ರಕಾರವಾಗಿ ಶಿಕ್ಷಣದ "೧೦+೨+೩" ಮಾದರಿಯನ್ನು ಅನುಸರಿಸುತ್ತವೆ. ಈ ಮಾದರಿಯಲ್ಲಿ, ೧೦ ವರ್ಷಗಳ ಅಧ್ಯಯನವನ್ನು ಶಾಲೆಗಳಲ್ಲಿ ಮಾಡಲಾಗುತ್ತದೆ, ಮತ್ತು ೨ ವರ್ಷದ ಅಧ್ಯಯನ ಪದವಿಪೂರ್ವ ಕಾಲೇಜುಗಳಲ್ಲಿ, ಮತ್ತು ನಂತರ ಸ್ನಾತಕ ಪದವಿಗಾಗಿ ೩ ವರ್ಷದ ಅಧ್ಯಯನ ಮಾಡಲಾಗುತ್ತದೆ. ಇಷ್ಟೇ ಅಲ್ಲದೆ ಮೊದಲ ೧೦ ವರ್ಷವನ್ನು ೪ ವರ್ಷದ ಪ್ರಾಥಮಿಕ ಶಿಕ್ಷಣ, ೬ ವರ್ಷದ ಪ್ರೌಢ ಶಾಲೆ ಮತ್ತು ೨ ವರ್ಷದ ಪದವಿಪೂರ್ವ ಕಾಲೇಜು ಶಿಕ್ಷಣವಾಗಿ ಉಪವಿಭಾಗಿಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಶಿಕ್ಷಣ
ಬಸಾಪುರ
ಒಡೆಯರ ಬಸಾಪುರ ಮಂಡ್ಯ ಜಿಲ್ಲೆಯ ಒಂದು ಹಳ್ಳಿ
ವರ್ಗ:ಮಂಡ್ಯ ಜಿಲ್ಲೆ
ಠ
ಠ, ಕನ್ನಡ ವರ್ಣಮಾಲೆಯ ಟ-ವರ್ಗದ ಎರಡನೇ ಅಕ್ಷರವಾಗಿದೆ. ಇದು ಒಂದು ವ್ಯಂಜನ, ಮಹಾಪ್ರಾಣಾಕ್ಷರ.
ಚಾರಿತ್ರಿಕ ಹಿನ್ನೆಲೆ
ಅಶೋಕನ ಕಾಲದಿಂದ ಬಾದಾಮಿಯ ಚಾಳುಕ್ಯರವರೆಗಿನ ಕಾಲದಲ್ಲಿ ಕೇವಲ ಒಂದು ದೊಡ್ಡ ಸೊನ್ನೆಯಂತಿದ್ದ ಈ ಅಕ್ಷರಕ್ಕೆ ತಲೆಗಟ್ಟು ಬಂದುದು ಕಲ್ಯಾಣದ ಚಾಳುಕ್ಯರ ಕಾಲದಲ್ಲಿ. ಆಗಲೇ ಹೊಟ್ಟೆಯ ನಡುವಣ ಚುಕ್ಕೆಯೂ ಕಾಣಿಸಿಕೊಂಡಿತು. ಅಲ್ಲಿಂದ ಮುಂದೆ ಅದೇ ರೂಪ ಉಳಿದುಬಂದಿದೆ. ಈ ಅಕ್ಷರ ಅಘೋಷ ಸ್ಪರ್ಶ ಮೂಧ್ರ್ವನ್ಯ ಮಹಾಪ್ರಾಣ ಧ್ವನಿಯನ್ನು ಸೂಚಿಸುತ್ತದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕನ್ನಡ ಅಕ್ಷರ ಠ
ಕೆಚ್ಚಲು
thumb|ಹಸುವಿನ ಕೆಚ್ಚಲು
ಕೆಚ್ಚಲು ದನಗಳ ಹೈನು ತಳಿಗಳು ಮತ್ತು ಹೆಣ್ಣು ಚತುಷ್ಪಾದ ಸಸ್ತನಿಗಳು, ವಿಶೇಷವಾಗಿ ಕುರಿಗಳು, ಆಡುಗಳು ಮತ್ತು ಜಿಂಕೆಯಂತಹ ರೋಮಂಥಕಗಳ ಸ್ತನಗ್ರಂಥಿಗಳಿಂದ ರೂಪಗೊಂಡ ಒಂದು ಅಂಗ. ಇದು ಪ್ರೈಮೇಟ್‌ಗಳಲ್ಲಿನ ಮೊಲೆಗೆ ಸಮಾನವಾಗಿದೆ. ಕೆಚ್ಚಲು ಪ್ರಾಣಿಯ ಕೆಳಭಾಗದಲ್ಲಿ ಜೋತುಬಿದ್ದಿರುವ ಒಂದು ಮಾಂಸದ ಕೂಡಣೆಯಾಗಿದೆ, ಮತ್ತು ಚಾಚಿಕೊಂಡಿರುವ ಮೊಲೆತೊಟ್ಟುಗಳಿರುವ ಸ್ತನಗ್ರಂಥಿಗಳ ಜೋಡಿಗಳನ್ನು ಹೊಂದಿರುತ್ತದೆ. ದನಗಳಲ್ಲಿ ಸಾಮಾನ್ಯವಾಗಿ ಎರಡು ಜೋಡಿಗಳಿರುತ್ತವೆ, ಆಡು, ಕುರಿ ಮತ್ತು ಜಿಂಕೆಗಳಲ್ಲಿ ಒಂದು ಜೋಡಿಯಿರುತ್ತದೆ, ಮತ್ತು ಹಂದಿಗಳಂತಹ ಕೆಲವು ಪ್ರಾಣಿಗಳಲ್ಲಿ ಅನೇಕ ಜೋಡಿಗಳಿರುತ್ತವೆ. ಕೆಚ್ಚಲುಗಳಿರುವ ಪ್ರಾಣಿಗಳಲ್ಲಿ, ಸ್ತನಗ್ರಂಥಿಗಳು ತೊಡೆಸಂದಿನ ಹತ್ತಿರ ದುಗ್ಧ ರೇಖೆಯ ಮೇಲೆ ಬೆಳೆಯುತ್ತವೆ. ಆಕಳುಗಳಲ್ಲಿ ಕೆಚ್ಚಲಿನ ಆರೈಕೆ ಮತ್ತು ಸ್ವಚ್ಛತೆಯು ಹಾಲು ಕರೆಯುವಿಕೆಯಲ್ಲಿ ಮುಖ್ಯವಾಗಿದೆ. ಇದು ತಡೆರಹಿತ ಹಾಗೂ ಕಲುಷಿತವಲ್ಲದ ಕ್ಷೀರೋತ್ಪಾದನೆಯಲ್ಲಿ ನೆರವಾಗುತ್ತದೆ, ಮತ್ತು ಕೆಚ್ಚಲಿನ ಉರಿಯೂತವನ್ನು ತಡೆಯುತ್ತದೆ.
ಉಲ್ಲೇಖಗಳು
ವರ್ಗ:ಸಸ್ತನಿ ಅಂಗರಚನಾಶಾಸ್ತ್ರ
ಹೋಮಿ ಜಹಂಗೀರ್ ಭಾಬಾ
ಹೋಮಿ ಜಹಂಗೀರ್ ಭಾಭಾ (ಅಕ್ಟೋಬರ್ ೩೦ ೧೯೦೯ – ಜನವರಿ ೨೪ ೧೯೬೬) ಫಾರ್ಸಿ ಮೂಲದ ಭಾರತೀಯ ಭೌತವಿಜ್ಞಾನಿ. ಭಾರತದ ಅಣುಶಕ್ತಿ ಕಾರ್ಯಕ್ರಮದ ಸ್ಥಾಪನೆ ಹಾಗು ಬೆಳವಣಗೆಯಲ್ಲಿ ಪ್ರಮುಖ ಪಾತ್ರವನ್ನು ಇವರು ವಹಿಸಿದರು. ಇವರು ಸಂಸ್ಥಾಪಕ ನಿರ್ದೇಶಕರಾಗಿ ಭಾರತೀಯ ಪರಮಾಣು ಭೌತಶಾಸ್ತ್ರಜ್ಞರಾಗಿದ್ದರು ಮತ್ತು ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್ ನಲ್ಲಿ ಭೌತಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದರು. "ಭಾರತೀಯ ಪರಮಾಣು ಕಾರ್ಯಕ್ರಮದ ತಂದೆ" ಎಂದು ಆಡುಮಾತಿನಲ್ಲಿ ಹೇಳಲಾಗುತ್ತದೆ, ಭಾಭಾ ಅಟೋಮಿಕ್ ಎನರ್ಜಿ ಎಸ್ಟಾಬ್ಲಿಷ್ಮೆಂಟ್, ಟ್ರೊಂಬೆ (ಎಇಇಟಿ) ಸಂಸ್ಥಾಪಕ ನಿರ್ದೇಶಕರಾಗಿದ್ದರು, ಇದೀಗ ಅವರ ಗೌರವಾರ್ಥ ಭಾಭಾ ಆಟೋಮಿಕ್ ಸಂಶೋಧನಾ ಕೇಂದ್ರ ಎಂದು ಹೆಸರಿಸಲ್ಪಟ್ಟಿದೆ. ಟಿ,ಐ,ಫ಼್,ರ್ ಮತ್ತು ಎ.ಇ.ಇ.ಟಿ ಭಾರತೀಯ ಪರಮಾಣು ಶಸ್ತ್ರಾಸ್ತ್ರಗಳ ಅಭಿವೃದ್ಧಿಯ ಮೂಲಾಧಾರವಾಗಿದೆ, ಇದು ಭಾಭಾ ನಿರ್ದೇಶಕರಾಗಿ ಮೇಲ್ವಿಚಾರಣೆ ನಡೆಸಿತು.
ಆರಂಭಿಕ ಜೀವನ
ಹೋಮಿ ಜಹಾಂಗೀರ್ ಭಾಭಾ ಶ್ರೀಮಂತ ಮತ್ತು ಪ್ರಮುಖ ಕೈಗಾರಿಕಾ ಕುಟುಂಬದಲ್ಲಿ ೧೯೦೯ ರ ಅಕ್ಟೋಬರ್ ೩೦ ರಂದು ಜನಿಸಿದರು, ಈ ಮೂಲಕ ಅವರು ಉದ್ಯಮಿಗಳು ದಿನ್ಶಾ ಮನೆಕ್ಜಿ ಪೆಟಿಟ್ ಮತ್ತು ಡೊರಾಬ್ಜಿ ಟಾಟಾಗೆ ಸಂಬಂಧಿಸಿರುತ್ತಿದ್ದರು. ಅವರ ತಂದೆ ಜಹಾಂಗೀರ್ ಹೋಮುಸ್ಜಿ ಭಾಭಾ, ಒಬ್ಬ ಪ್ರಸಿದ್ಧ ಪಾರ್ಸಿ ವಕೀಲ ಮತ್ತು ಅವನ ತಾಯಿ ಮೆಹರೆನ್. ಬಾಂಬೆಯ ಕ್ಯಾಥೆಡ್ರಲ್ ಮತ್ತು ಜಾನ್ ಕಾನನ್ ಶಾಲೆಯಲ್ಲಿ ಅವರು ತಮ್ಮ ಆರಂಭಿಕ ಅಧ್ಯಯನವನ್ನು ಸ್ವೀಕರಿಸಿದರು ಮತ್ತು ೧೫ ನೇ ವಯಸ್ಸಿನಲ್ಲಿ ತಮ್ಮ ಹಿರಿಯ ಕೇಂಬ್ರಿಡ್ಜ್ ಪರೀಕ್ಷೆಯನ್ನು ಗೌರವಗಳೊಂದಿಗೆ ಹಾದುಹೋದ ನಂತರ ಎಲ್ಫಿನ್ಸ್ಟೋನ್ ಕಾಲೇಜಿ ಗೆ ಪ್ರವೇಶಿಸಿದರು. ನಂತರ ಅವರು ರಾಯಲ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ಗೆ ೧೯೨೭ ರವರೆಗೆ ಕೇಂಬ್ರಿಜ್ ವಿಶ್ವವಿದ್ಯಾನಿಲಯದ ಸೈಯಸ್ ಕಾಲೇಜಿ ಗೆ ಸೇರಿಕೊಂಡರು. ಕೇಂಬ್ರಿಜ್ನಿಂದ ಮೆಕಾನಿಕಲ್ ಇಂಜಿನಿಯರಿಂಗ್ ನಲ್ಲಿ ಪದವಿ ಪಡೆದು ಭಾರತಕ್ಕೆ ಹಿಂತಿರುಗಲು ಭಾಭಾಗೆ ಯೋಜನೆ ಹಾಕಿದ ಅವರ ತಂದೆ ಮತ್ತು ಅವರ ಚಿಕ್ಕಪ್ಪ ಡೊರಬ್ ಟಾಟಾ ಅವರ ಒತ್ತಾಯದಿಂದಾಗಿ ಅವರು ಟಾಟಾ ಸ್ಟೀಲ್ ಅಥವಾ ಟಾಟಾ ಸ್ಟೀಲ್ ಮಿಲ್ಸ್ ಜಮ್ಶೆಡ್ಪುರ ನಲ್ಲಿ ಲೋಹವಿಜ್ಞಾನಿಯಾಗಿ ಸೇರುತ್ತಾರೆ.
ಕೇಂಬ್ರಿಜ್ ವಿಶ್ವವಿದ್ಯಾಲಯದಲ್ಲಿ ಅಧ್ಯಯನ ಮತ್ತು ಸಂಶೋಧನೆ
ಭಾಭಾ ಅವರ ತಂದೆ ತನ್ನ ಮಗನ ಸಂಕಟವನ್ನು ಅರ್ಥಮಾಡಿಕೊಂಡನು ಮತ್ತು ಗಣಿತಶಾಸ್ತ್ರದಲ್ಲಿ ತನ್ನ ಅಧ್ಯಯನಗಳಿಗೆ ಹಣಕಾಸು ನೀಡಲು ಅವನು ತನ್ನ ಮೆಕ್ಯಾನಿಕಲ್ ಸೈನ್ಸಸ್ ಟ್ರೈಪಸ್ ಪರೀಕ್ಷೆಯಲ್ಲಿ ಪ್ರಥಮ ದರ್ಜೆ ಪಡೆಯುವಲ್ಲಿ ಒಪ್ಪಿಕೊಂಡರು. ಭಾಬಾ ಅವರು ಜೂನ್ ೧೯೩೦ ರಲ್ಲಿ ಟ್ರಿಪೊಸ್ ಪರೀಕ್ಷೆಯನ್ನು ಪಡೆದರು ಮತ್ತು ಮೊದಲ ದರ್ಜೆಗೆ ವರ್ಗಾಯಿಸಿದರು. ಆನಂತರ, ಮ್ಯಾಥಮ್ಯಾಟಿಕ್ಸ್ ಟ್ರೈಪೊಸ್ ಅನ್ನು ಪೂರ್ಣಗೊಳಿಸಲು ಪಾಲ್ ಡಿರಾಕ್ ಅವರ ಗಣಿತಶಾಸ್ತ್ರದ ಅಧ್ಯಯನದಲ್ಲಿ ಅವರು ಉತ್ಕೃಷ್ಟರಾಗಿದ್ದರು. ಅವರು ಸೈದ್ಧಾಂತಿಕ ಭೌತಶಾಸ್ತ್ರದಲ್ಲಿ ತಮ್ಮ ಡಾಕ್ಟರೇಟ್ ಕಡೆಗೆ ಕೆಲಸ ಮಾಡುವಾಗ ಕ್ಯಾವೆಂಡಿಷ್ ಪ್ರಯೋಗಾಲಯದಲ್ಲಿ ಕೆಲಸ ಮಾಡಿದರು. ಆ ಸಮಯದಲ್ಲಿ, ಪ್ರಯೋಗಾಲಯವು ಹಲವಾರು ವೈಜ್ಞಾನಿಕ ಪ್ರಗತಿಗಳ ಕೇಂದ್ರವಾಗಿತ್ತು. ಜೇಮ್ಸ್ ಚಾಡ್ವಿಕ್ ನ್ಯೂಟ್ರಾನ್, ಜಾನ್ ಕಾಕ್ಕ್ರಾಫ್ಟ್ ಮತ್ತು ಅರ್ನೆಸ್ಟ್ ವಾಲ್ಟನ್ ಲಿಥಿಯಮ್ ಅನ್ನು ಉನ್ನತ ಶಕ್ತಿಯ ಪ್ರೋಟಾನ್ ಗಳೊಂದಿಗೆ ಪರಿವರ್ತಿಸಿದರು ಮತ್ತು ಪ್ಯಾಟ್ರಿಕ್ ಬ್ಲ್ಯಾಕೆಟ್ ಮತ್ತು ಗೈಸೆಪೆ ಒಕ್ಚಿಯಲಿನಿ ಇಲೆಕ್ಟ್ರಾನ್ ಜೋಡಿಗಳ ಉತ್ಪಾದನೆಯನ್ನು ಮತ್ತು ಗಾಮಾ ವಿಕಿರಣದಿಂದ ತುಂತುರುಗಳನ್ನು ಪ್ರದರ್ಶಿಸಲು ಕ್ಲೌಡ್ ಚೇಂಬರ್ಗಳನ್ನು ಬಳಸಿದರು. ೧೯೩೧-೧೯೩೨ರ ಶೈಕ್ಷಣಿಕ ವರ್ಷದಲ್ಲಿ, ಭಾಭಾಗೆ ಎಂಜಿನಿಯರಿಂಗ್ ನಲ್ಲಿ ಸಲೋಮಾನ್ಸ್ ವಿದ್ಯಾರ್ಥಿಶಿಕ್ಷಣ ನೀಡಲಾಯಿತು. ೧೯೩೨ರಲ್ಲಿ, ಅವರು ತಮ್ಮ ಗಣಿತ ಟ್ರಿಪೊಸ್ನಲ್ಲಿ ಪ್ರಥಮ ದರ್ಜೆ ಪಡೆದರು ಮತ್ತು ಗಣಿತಶಾಸ್ತ್ರದಲ್ಲಿ ರೌಸ್ ಬಾಲ್ ಪ್ರಯಾಣ ವಿದ್ಯಾರ್ಥಿಗಳಿಗೆ ನೀಡಲಾಯಿತು. ಈ ಸಮಯದಲ್ಲಿ, ಪರಮಾಣು ಭೌತಶಾಸ್ತ್ರವು ಮಹಾನ್ ಮನಸ್ಸನ್ನು ಆಕರ್ಷಿಸುತ್ತಿದೆ ಮತ್ತು ಸೈದ್ಧಾಂತಿಕ ಭೌತಶಾಸ್ತ್ರಕ್ಕೆ ಹೋಲಿಸಿದರೆ ಅದು ಗಮನಾರ್ಹವಾಗಿ ಉದಯೋನ್ಮುಖ ಕ್ಷೇತ್ರಗಳಲ್ಲಿ ಒಂದಾಗಿತ್ತು, ಸೈದ್ಧಾಂತಿಕ ಭೌತಶಾಸ್ತ್ರದ ವಿರುದ್ಧ, ವಿರೋಧವು ಕ್ಷೇತ್ರವನ್ನು ಆಕ್ರಮಿಸಿತು ಏಕೆಂದರೆ ಪ್ರಯೋಗಗಳ ಮೂಲಕ ನೈಸರ್ಗಿಕ ವಿದ್ಯಮಾನವನ್ನು ಸಾಬೀತುಪಡಿಸುವುದಕ್ಕಿಂತ ಹೆಚ್ಚಾಗಿ ಸಿದ್ಧಾಂತಗಳ ಕಡೆಗೆ ಸಾಕ್ಷಿಯಾಗಿತ್ತು. ಭಾರಿ ಪ್ರಮಾಣದಲ್ಲಿ ವಿಕಿರಣವನ್ನು ಬಿಡುಗಡೆ ಮಾಡಿದ ಕಣಗಳ ಮೇಲೆ ಪ್ರಯೋಗಗಳನ್ನು ನಡೆಸಿ ಭಾಭಾ ಅವರ ಜೀವಿತಾವಧಿಯ ಭಾವೋದ್ರೇಕವಾಗಿತ್ತು, ಮತ್ತು ಅವರ ಪ್ರಮುಖ ಎಡ್ಜ್ (ತುದಿ) ಸಂಶೋಧನೆ ಮತ್ತು ಪ್ರಯೋಗಗಳು ಭಾರತೀಯ ಭೌತವಿಜ್ಞಾನಿಗಳಿಗೆ ವಿಶೇಷವಾಗಿ ತಮ್ಮ ಕ್ಷೇತ್ರಗಳನ್ನು ಪರಮಾಣು ಭೌತಶಾಸ್ತ್ರಕ್ಕೆ ಪಿಯಾರಾ ಸಿಂಗ್ ಗಿಲ್ ಬದಲಾಯಿಸಿದವು.
ಪರಮಾಣು ಭೌತಶಾಸ್ತ್ರದಲ್ಲಿ ಕೆಲಸ
೧೯೩೬ ರಲ್ಲಿ, ವಾಲ್ಟರ್ ಹೀಟ್ಲರ್ನೊಂದಿಗೆ, ರಾಯಲ್ ಸೊಸೈಟಿಯ ಪ್ರೊಸೀಡಿಂಗ್ಸ್, ಸರಣಿ ಎ ನಲ್ಲಿ "ದಿ ಪ್ಯಾಸೇಜ್ ಆಫ್ ಫಾಸ್ಟ್ ಇಲೆಕ್ಟ್ರಾನ್ಸ್ ಮತ್ತು ಥಿಯರಿ ಆಫ್ ಕಾಸ್ಮಿಕ್ ಷೋಯರ್ಸ್" ಎಂಬ ಲೇಖನವನ್ನು ಅವರು ತಮ್ಮ ಸಿದ್ಧಾಂತವನ್ನು ಹೇಗೆ ವಿವರಿಸಲು ಬಳಸಿದರು ಎಂಬ ಬಗ್ಗೆ ಬಾಹ್ಯಾಕಾಶದಿಂದ ಪ್ರಾಥಮಿಕ ಕಾಸ್ಮಿಕ್ ಕಿರಣಗಳು ನೆಲದ ಮಟ್ಟದಲ್ಲಿ ಕಂಡುಬರುವ ಕಣಗಳನ್ನು ಉತ್ಪಾದಿಸಲು ಮೇಲಿನ ವಾಯುಮಂಡಲದೊಂದಿಗೆ ಸಂವಹನ ನಡೆಸುತ್ತವೆ. ಭಾಭಾ ಮತ್ತು ಹೀಟ್ಲರ್ ನಂತರ ವಿಭಿನ್ನ ಎಲೆಕ್ಟ್ರಾನ್ ದೀಕ್ಷಾ ಶಕ್ತಿಗಳಿಗೆ ವಿವಿಧ ಎತ್ತರಗಳಲ್ಲಿ ಕ್ಯಾಸ್ಕೇಡ್ ಪ್ರಕ್ರಿಯೆಯಲ್ಲಿನ ಎಲೆಕ್ಟ್ರಾನ್ಗಳ ಸಂಖ್ಯೆಗಳ ಸಂಖ್ಯಾತ್ಮಕ ಅಂದಾಜುಗಳನ್ನು ಮಾಡಿದರು. ಕೆಲವು ವರ್ಷಗಳ ಹಿಂದೆ ಬ್ರೂನೋ ರೊಸ್ಸಿ ಮತ್ತು ಪಿಯರೆ ವಿಕ್ಟರ್ ಆಗ್ರಿಂದ ಮಾಡಿದ ಕಾಸ್ಮಿಕ್ ಕಿರಣದ ಪ್ರಾಯೋಗಿಕ ಅವಲೋಕನಗಳೊಂದಿಗೆ ಈ ಲೆಕ್ಕಾಚಾರಗಳು ಒಪ್ಪಿಕೊಂಡಿವೆ. ಭಾಭಾ ನಂತರದಲ್ಲಿ ಅಂತಹ ಕಣಗಳ ಗುಣಲಕ್ಷಣಗಳ ಅವಲೋಕನಗಳು ಆಲ್ಬರ್ಟ್ ಐನ್‍ಸ್ಟೈನ್ ಸಾಪೇಕ್ಷತಾ ಸಿದ್ಧಾಂತದ ನೇರ ಪ್ರಾಯೋಗಿಕ ಪರಿಶೀಲನೆಗೆ ಕಾರಣವಾಗುತ್ತವೆ ಎಂದು ತೀರ್ಮಾನಿಸಿತು. ೧೯೩೭ ರಲ್ಲಿ, ಭಾಭಾಗೆ ೧೮೫೧ ರ ಪ್ರದರ್ಶನದ ಹಿರಿಯ ವಿದ್ಯಾರ್ಥಿಶಿಕ್ಷಣವನ್ನು ನೀಡಲಾಯಿತು, ಇದು ೧೯೩೯ ರಲ್ಲಿ ವಿಶ್ವ ಸಮರ II ರವರೆಗೆ ಕೇಂಬ್ರಿಡ್ಜ್ನಲ್ಲಿ ತನ್ನ ಕೆಲಸವನ್ನು ಮುಂದುವರೆಸಲು ನೆರವಾಯಿತು.
ಭಾರತಕ್ಕೆ ಹಿಂತಿರುಗು
ಸೆಪ್ಟೆಂಬರ್ ೧೯೩೯ ರಲ್ಲಿ, ಭಾಭಾರವರು ವಿಶ್ವ ಸಮರ II ಪ್ರಾರಂಭವಾದ ಸಂಕ್ಷಿಪ್ತ ರಜಾದಿನಕ್ಕಾಗಿ ಭಾರತದಲ್ಲಿದ್ದರು, ಮತ್ತು ಅವರು ಆ ಸಮಯದಲ್ಲಿ ಇಂಗ್ಲೆಂಡಿ ಗೆ ಹಿಂದಿರುಗಬಾರದೆಂದು ನಿರ್ಧರಿಸಿದರು. ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ಭೌತಶಾಸ್ತ್ರ ಇಲಾಖೆಯ ರೀಡರ್ ಆಗಿ ಕಾರ್ಯನಿರ್ವಹಿಸಲು ಅವರು ಪ್ರಸ್ತಾಪವನ್ನು ಸ್ವೀಕರಿಸಿದರು, ನಂತರ ಪ್ರಸಿದ್ಧ ಭೌತಶಾಸ್ತ್ರಜ್ಞ ಸಿ. ವಿ. ರಾಮನ್ ಅವರ ನೇತೃತ್ವ ವಹಿಸಿದರು. ಅವರು ಸರ್ ಡೊರಬ್ ಟಾಟಾ ಟ್ರಸ್ಟ್ನಿಂದ ವಿಶೇಷ ಸಂಶೋಧನಾ ಅನುದಾನ ಪಡೆದರು, ಇವರು ಇನ್ಸ್ಟಿಟ್ಯೂಟ್ನಲ್ಲಿ ಕಾಸ್ಮಿಕ್ ರೇ ರಿಸರ್ಚ್ ಯುನಿಟ್ ಅನ್ನು ಸ್ಥಾಪಿಸಿದರು. ಭಾಭಾ ಅವರು ಹರಿಶ್-ಚಂದ್ರ ಸೇರಿದಂತೆ ಕೆಲವು ವಿದ್ಯಾರ್ಥಿಗಳನ್ನು ಅವರೊಂದಿಗೆ ಕೆಲಸ ಮಾಡಲು ಆಯ್ಕೆ ಮಾಡಿದರು. ನಂತರ, ಮಾರ್ಚ್ ೨೦, ೧೯೪೧ ರಂದು ರಾಯಲ್ ಸೊಸೈಟಿಯ ಯಲ್ಲಿ ಆಯ್ಕೆಯಾದರು. ಜೆ. ರ್. ಡಿ. ಟಾಟಾ ಅವರ ಸಹಾಯದಿಂದ ಅವರು ಮುಂಬೈಯ ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್ ಅನ್ನು ಸ್ಥಾಪಿಸುವಲ್ಲಿ ಪ್ರಮುಖ ಪಾತ್ರ ವಹಿಸಿದರು.
ವೃತ್ತಿಜೀವನ
ಭಾಭಾ ಚದುರುವಿಕೆಯೆಂದು ಕರೆಯಲ್ಪಡುವ ಪ್ರಕ್ರಿಯೆ ಎಲೆಕ್ಟ್ರಾನ್ ಗಳಿಂದ ಪೊಸಿಟ್ರಾನ್ಗಳನ್ನು ಹರಡುವ ಸಂಭವನೀಯತೆಗಾಗಿ ಸರಿಯಾದ ಅಭಿವ್ಯಕ್ತಿಯನ್ನು ಪಡೆದ ನಂತರ ಭಾಭಾ ಅಂತರರಾಷ್ಟ್ರೀಯ ಪ್ರಾಮುಖ್ಯತೆ ಪಡೆದರು. ಅವರ ಪ್ರಮುಖ ಕೊಡುಗೆ ಕಾಂಪ್ಟನ್ ಸ್ಕ್ಯಾಟರಿಂಗ್, ಆರ್-ಪ್ರೊಸೆಸರ್, ಮತ್ತು ಪರಮಾಣು ಭೌತಶಾಸ್ತ್ರದ ಪ್ರಗತಿಯ ಕುರಿತು ಅವರ ಕೆಲಸವನ್ನು ಒಳಗೊಂಡಿತ್ತು. ಅವರಿಗೆ ೧೯೫೪ ರಲ್ಲಿ ಭಾರತ ಸರ್ಕಾರವು ಪದ್ಮಭೂಷಣ ಪ್ರಶಸ್ತಿ ನೀಡಿತು. ನಂತರ ಅವರು ಭಾರತೀಯ ಕ್ಯಾಬಿನೆಟ್ ನ ವೈಜ್ಞಾನಿಕ ಸಲಹಾ ಸಮಿತಿಯ ಸದಸ್ಯರಾಗಿ ಸೇವೆ ಸಲ್ಲಿಸಿದರು ಮತ್ತು ವಿಕ್ರಮ್ ಸಾರಾಭಾಯಿಗೆ ಬಾಹ್ಯಾಕಾಶ ಸಂಶೋಧನೆಗೆ ಭಾರತೀಯ ರಾಷ್ಟ್ರೀಯ ಸಮಿತಿಯನ್ನು ಸ್ಥಾಪಿಸಲು ಪ್ರಮುಖ ಪಾತ್ರವನ್ನು ವಹಿಸಿದರು. ಜನವರಿ ೧೯೬೬ ರಲ್ಲಿ, ಭಾಭಾ ಮಾಂಟ್ ಬ್ಲಾಂಕ್ ಬಳಿ ನಡೆದ ವಿಮಾನ ಅಪಘಾತದಲ್ಲಿ ಮರಣಹೊಂದಿದರು, ಆಸ್ಟ್ರೇಲಿಯಾದ ವಿಯೆನ್ನಾಗೆ ಅಂತರರಾಷ್ಟ್ರೀಯ ಅಟಾಮಿಕ್ ಎನರ್ಜಿ ಏಜೆನ್ಸಿಯ ವೈಜ್ಞಾನಿಕ ಸಲಹಾ ಸಮಿತಿಯ ಸಭೆಗೆ ಹೋಗುತ್ತಿದ್ದಾಗ ಈ ಅಪಘಾತ ವಾಯಿತು.
ಭಾರತದಲ್ಲಿ ಪರಮಾಣು ಶಕ್ತಿ
ಹೋಮಿ ಜಹಾಂಗೀರ್ ಭಾಭಾ ಅವರು ಇಂಡಿಯಾ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ನಲ್ಲಿ ಕೆಲಸ ಮಾಡುತ್ತಿದ್ದಾಗ, ಪರಮಾಣು ಭೌತಶಾಸ್ತ್ರ, ಕಾಸ್ಮಿಕ್ ಕಿರಣಗಳು, ಉನ್ನತ ಶಕ್ತಿ ಭೌತಶಾಸ್ತ್ರ ಮತ್ತು ಭೌತಶಾಸ್ತ್ರದ ಜ್ಞಾನದ ಇತರ ಗಡಿಗಳಲ್ಲಿ ಮೂಲ ಕೆಲಸಕ್ಕೆ ಅಗತ್ಯವಾದ ಸೌಲಭ್ಯಗಳನ್ನು ಹೊಂದಿದ್ದ ಭಾರತದಲ್ಲಿ ಯಾವುದೇ ಸಂಸ್ಥೆ ಇರಲಿಲ್ಲ. ಇದು ೧೯೪೪ ರ ಮಾರ್ಚ್ ನಲ್ಲಿ ಸರ್ ಡೋರ್ಬ್ಜಿ ಟಾಟಾ ಟ್ರಸ್ಟ್ 'ಮೂಲಭೂತ ಭೌತಶಾಸ್ತ್ರದಲ್ಲಿ ತೀವ್ರವಾದ ಸಂಶೋಧನಾ ಶಾಲೆಯನ್ನು' ಸ್ಥಾಪಿಸಲು ಪ್ರಸ್ತಾಪವನ್ನು ಕಳುಹಿಸಲು ಪ್ರೇರೇಪಿಸಿತು. ತಮ್ಮ ಪ್ರಸ್ತಾಪದಲ್ಲಿ ಅವರು ಹೀಗೆ ಬರೆದಿದ್ದಾರೆ:
"ಭಾರತದ ಕ್ಷಣದಲ್ಲಿ ದೈಹಿಕ ಮತ್ತು ಪ್ರಾಯೋಗಿಕ ಎರಡೂ ಭೌತಶಾಸ್ತ್ರದ ಮೂಲಭೂತ ಸಮಸ್ಯೆಗಳಲ್ಲಿ ಯಾವುದೇ ದೊಡ್ಡ ಶಾಲಾ ಸಂಶೋಧನೆ ಇದೆ. ಅದು ಸೂಕ್ತವಾದ ನಿರ್ದೇಶನದಲ್ಲಿ ಒಂದೇ ಸ್ಥಳದಲ್ಲಿ ಒಗ್ಗೂಡಿಸಿದರೆ ಅವರು ಮಾಡುತ್ತಿರುವಂತೆಯೇ ಒಳ್ಳೆಯ ಕೆಲಸ ಮಾಡುತ್ತಿಲ್ಲವಾದ್ದರಿಂದ ಅವರು ಭಾರತದಾದ್ಯಂತದ ಎಲ್ಲ ಸಮರ್ಥ ಉದ್ಯೋಗಿಗಳನ್ನು ಹರಡಿದ್ದಾರೆ. ಮೂಲಭೂತ ಭೌತಶಾಸ್ತ್ರದಲ್ಲಿ ಶ್ರದ್ಧಾಭಿಪ್ರಾಯದ ಸಂಶೋಧನಾ ಶಾಲೆಯನ್ನು ಹೊಂದಿರುವ ಭಾರತದ ಆಸಕ್ತಿಗೆ ಇದು ಕಾರಣವಾಗಿದೆ, ಅಂತಹ ಶಾಲೆಗಳು ಭೌತಶಾಸ್ತ್ರದ ಕಡಿಮೆ ಮುಂದುವರಿದ ಶಾಖೆಗಳಲ್ಲಿ ಮಾತ್ರವಲ್ಲದೆ ಉದ್ಯಮದಲ್ಲಿ ತಕ್ಷಣದ ಪ್ರಾಯೋಗಿಕ ಅನ್ವಯಗಳ ಸಮಸ್ಯೆಗಳಲ್ಲೂ ಸಂಶೋಧನೆಯ ಮುಂಚೂಣಿಯಲ್ಲಿದೆ. ಭಾರತದಲ್ಲಿ ಮಾಡಲಾದ ಹೆಚ್ಚಿನ ಅನ್ವಯಿಕ ಸಂಶೋಧನೆಗಳು ಇಂದು ನಿರಾಶಾದಾಯಕ ಅಥವಾ ಅತಿ ಕೆಳಮಟ್ಟದ ಗುಣಮಟ್ಟದ್ದಾಗಿದ್ದರೆ, ಸೂಕ್ತವಾದ ಉತ್ತಮ ಸಂಶೋಧನಾ ಕಾರ್ಯಕರ್ತರ ಅನುಪಸ್ಥಿತಿಯಿಂದಾಗಿ ಉತ್ತಮ ಸಂಶೋಧನೆಯ ಮಾನದಂಡವನ್ನು ಹೊಂದಿದ್ದು, ಸಲಹಾ ಸಾಮರ್ಥ್ಯದ ನಿರ್ದೇಶನ ಮಂಡಳಿಗಳ ಮೇಲೆ ಕಾರ್ಯನಿರ್ವಹಿಸುವುದು ... ಇದಲ್ಲದೆ, ವಿದ್ಯುತ್ ಉತ್ಪಾದನೆಗೆ ಪರಮಾಣು ಶಕ್ತಿಯನ್ನು ಯಶಸ್ವಿಯಾಗಿ ಅನ್ವಯಿಸಿದಾಗ ಒಂದೆರಡು ಹೇಳುತ್ತಾರೆ. ಈಗ ದಶಕಗಳವರೆಗೆ, ಭಾರತ ತನ್ನ ತಜ್ಞರಿಗೆ ವಿದೇಶದಲ್ಲಿ ಕಾಣಬೇಕಾಗಿಲ್ಲ ಆದರೆ ಅವುಗಳನ್ನು ಕೈಯಲ್ಲಿ ಸಿದ್ಧಪಡಿಸುತ್ತದೆ. ಇತರ ದೇಶಗಳಲ್ಲಿನ ವೈಜ್ಞಾನಿಕ ಅಭಿವೃದ್ಧಿಯೊಂದಿಗೆ ಪರಿಚಯವಿರುವ ಯಾರಾದರೂ ನಾನು ಅಂತಹ ಶಾಲೆಗೆ ಭಾರತದಲ್ಲಿ ಅಗತ್ಯವನ್ನು ನಿರಾಕರಿಸುತ್ತಾರೆಂದು ನಾನು ಯೋಚಿಸುವುದಿಲ್ಲ. ಸಂಶೋಧನೆ ಮತ್ತು ಮುಂದುವರಿದ ಬೋಧನೆಯ ವಿಷಯಗಳು ಸೈದ್ಧಾಂತಿಕ ಭೌತಶಾಸ್ತ್ರವಾಗಿದ್ದು, ವಿಶೇಷವಾಗಿ ಮೂಲಭೂತ ಸಮಸ್ಯೆಗಳ ಮೇಲೆ ಮತ್ತು ಕಾಸ್ಮಿಕ್ ಕಿರಣಗಳು ಮತ್ತು ಪರಮಾಣು ಭೌತಶಾಸ್ತ್ರದ ಬಗ್ಗೆ ವಿಶೇಷ ಉಲ್ಲೇಖ, ಮತ್ತು ಕಾಸ್ಮಿಕ್ ಕಿರಣಗಳ ಮೇಲೆ ಪ್ರಾಯೋಗಿಕ ಸಂಶೋಧನೆ. ಕಾಸ್ಮಿಕ್ ಕಿರಣಗಳಿಂದ ಪ್ರತ್ಯೇಕವಾದ ಪರಮಾಣು ಭೌತಶಾಸ್ತ್ರವನ್ನು ಬೇರ್ಪಡಿಸಲು ಅದು ಸಾಧ್ಯವಿಲ್ಲ ಅಥವಾ ಅಪೇಕ್ಷಿಸುವುದಿಲ್ಲ ಏಕೆಂದರೆ ಇಬ್ಬರೂ ಸೈದ್ಧಾಂತಿಕವಾಗಿ ಸಂಪರ್ಕ ಹೊಂದಿದ್ದಾರೆ.
ಸರ್ ಡೊರಬ್ಜಿ ಜಮ್ಸೆಟ್ಜಿ ಟ್ರಸ್ಟಿಗಳು. ೧೯೪೪ ರ ಏಪ್ರಿಲ್ ನಲ್ಲಿ ಇನ್ಸ್ಟಿಟ್ಯೂಟ್ ಪ್ರಾರಂಭಿಸಲು ಭಾಭಾ ಅವರ ಪ್ರಸ್ತಾವನೆಯನ್ನು ಮತ್ತು ಹಣಕಾಸಿನ ಜವಾಬ್ದಾರಿಯನ್ನು ಟಾಟಾ ಟ್ರಸ್ಟ್ ಸ್ವೀಕರಿಸಲು ನಿರ್ಧರಿಸಿತು. ಮುಂಬಯಿ ಸರ್ಕಾರವು ಪ್ರಸ್ತಾವಿತ ಸಂಸ್ಥೆಗೆ ಸ್ಥಳವಾಗಿ ಆಯ್ಕೆಯಾಗಿದ್ದು, ಮುಂಬಯಿ ಸರ್ಕಾರವು ಪ್ರಸ್ತಾವಿತ ಸಂಸ್ಥೆಯ ಜಂಟಿ ಸ್ಥಾಪಕರಾಗುವ ಆಸಕ್ತಿಯನ್ನು ತೋರಿಸಿತು. ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್ ಎಂಬ ಹೆಸರಿನ ಇನ್ಸ್ಟಿಟ್ಯೂಟ್ ಅನ್ನು ಅಸ್ತಿತ್ವದಲ್ಲಿರುವ ಕಟ್ಟಡದಲ್ಲಿ ೫೪೦ ಚದರ ಮೀಟರ್ಗಳಷ್ಟು ಬಾಡಿಗೆ ಜಾಗದಲ್ಲಿ ೧೯೪೫ ರಲ್ಲಿ ಉದ್ಘಾಟಿಸಲಾಯಿತು. ೧೯೪೮ ರಲ್ಲಿ ರಾಯಲ್ ಯಾಚ್ ಕ್ಲಬ್ ನ್ನು ಹಳೆಯ ಕಟ್ಟಡಗಳಿಗೆ ಈ ಸಂಸ್ಥೆಯನ್ನು ಸ್ಥಳಾಂತರಿಸಲಾಯಿತು. ಪರಮಾಣು ಶಕ್ತಿಯ ಕಾರ್ಯಕ್ರಮಕ್ಕಾಗಿ ತಾಂತ್ರಿಕ ಅಭಿವೃದ್ಧಿಯನ್ನು ಟಿ.ಐ.ಫ಼್.ರ್ ಒಳಗೆ ಕೈಗೊಳ್ಳಲಾಗುವುದಿಲ್ಲ ಎಂದು ಭಾಭಾ ಅವರು ಅರಿತುಕೊಂಡಾಗ, ಹೊಸ ಉದ್ದೇಶಿತ ಪ್ರಯೋಗಾಲಯವನ್ನು ಈ ಉದ್ದೇಶಕ್ಕಾಗಿ ಸಂಪೂರ್ಣವಾಗಿ ಮೀಸಲಿಡಬೇಕೆಂದು ಅವರು ಸೂಚಿಸಿದರು. ಈ ಉದ್ದೇಶಕ್ಕಾಗಿ, ೧೨೦೦ ಎಕರೆ ಭೂಮಿ ಮುಂಬೈ ಸರ್ಕಾರದಿಂದ ಟ್ರಾಮ್ಬೇನಲ್ಲಿ ಸ್ವಾಧೀನಪಡಿಸಿಕೊಂಡಿತು. ಹೀಗೆ ಅಟಾಮಿಕ್ ಎನರ್ಜಿ ಎಸ್ಟಾಬ್ಲಿಷ್ಮೆಂಟ್ ಟ್ರೊಂಬೆ (ಎಇಇಟಿ) ೧೯೫೪ ರಲ್ಲಿ ಕಾರ್ಯನಿರ್ವಹಿಸಲು ಪ್ರಾರಂಭಿಸಿತು. ಅದೇ ವರ್ಷದಲ್ಲಿ ಅಟಾಮಿಕ್ ಎನರ್ಜಿ ಇಲಾಖೆ (ಡಿಎಇ) ಸ್ಥಾಪಿಸಲಾಯಿತು. ಅವರು ಅಂತರರಾಷ್ಟ್ರೀಯ ಪರಮಾಣು ಶಕ್ತಿ ವೇದಿಕೆಗಳಲ್ಲಿ ಭಾರತವನ್ನು ಪ್ರತಿನಿಧಿಸಿದರು ಮತ್ತು ೧೯೫೫ ರಲ್ಲಿ ಸ್ವಿಜರ್ಲ್ಯಾಂಡ್ ಜಿನೀವಾದಲ್ಲಿ ನಡೆದ ವಿಶ್ವಸಂಸ್ಥೆಯ ಪರಮಾಣು ಶಕ್ತಿಗಳ ಯುನೈಟೆಡ್ ನೇಷನ್ಸ್ ಸಮಾವೇಶದ ಅಧ್ಯಕ್ಷರಾಗಿದ್ದರು. ಅವರು ೧೯೫೮ ರಲ್ಲಿ ಅಮೆರಿಕನ್ ಅಕಾಡೆಮಿ ಆಫ್ ಆರ್ಟ್ಸ್ ಅಂಡ್ ಸೈನ್ಸ್ ವಿದೇಶಿ ಗೌರವ ಸದಸ್ಯರಾಗಿ ಆಯ್ಕೆಯಾದರು.
ಭಾರತದ ಮೂರು ಹಂತದ ಪರಮಾಣು ವಿದ್ಯುತ್ ಕಾರ್ಯಕ್ರಮದ ಹಿಂದೆ ದೃಷ್ಟಿ
ಭಾಭಾವನ್ನು ಸಾಮಾನ್ಯವಾಗಿ ಭಾರತೀಯ ಪರಮಾಣು ಶಕ್ತಿಗಳ ತಂದೆ ಎಂದು ಒಪ್ಪಿಕೊಳ್ಳುತ್ತಾರೆ. ಇದಲ್ಲದೆ, ದೇಶದ ಅತಿದೊಡ್ಡ ಯುರೇನಿಯಂ ಮೀಸಲುಗಳಿಗಿಂತ ದೇಶದ ಅತಿದೊಡ್ಡ ಥೋರಿಯಂ ಮೀಸಲುಗಳಿಂದ ವಿದ್ಯುತ್ ಹೊರತೆಗೆಯುವುದರ ಮೇಲೆ ಕೇಂದ್ರೀಕರಿಸುವ ಒಂದು ತಂತ್ರವನ್ನು ರೂಪಿಸುವ ಮೂಲಕ ಆತನಿಗೆ ಸಲ್ಲುತ್ತದೆ. ಈ ಥೋರಿಯಂ ಕೇಂದ್ರೀಕರಿಸಿದ ಕಾರ್ಯತಂತ್ರವು ಪ್ರಪಂಚದ ಇತರ ದೇಶಗಳಿಗೆ ವಿರುದ್ಧವಾಗಿ ಕಂಡುಬಂದಿದೆ. ಈ ಕಾರ್ಯತಂತ್ರದ ಉದ್ದೇಶವನ್ನು ಸಾಧಿಸಲು ಭಾಭಾ ಪ್ರಸ್ತಾಪಿಸಿದ ವಿಧಾನವು ಭಾರತದ ಮೂರು ಹಂತದ ಪರಮಾಣು ವಿದ್ಯುತ್ ಕಾರ್ಯಕ್ರಮವಾಯಿತು.
ಪರಂಪರೆ
ಅವರ ಮರಣದ ನಂತರ, ಮುಂಬೈಯಲ್ಲಿನ ಅಟಾಮಿಕ್ ಎನರ್ಜಿ ಎಸ್ಟಾಬ್ಲಿಷ್ಮೆಂಟ್ ಅನ್ನು ಅವರ ಗೌರವಾರ್ಥ ಭಾಭಾ ಆಟೋಮಿಕ್ ಸಂಶೋಧನಾ ಕೇಂದ್ರ ಎಂದು ಮರುನಾಮಕರಣ ಮಾಡಲಾಯಿತು.
ಒಬ್ಬ ಸಮರ್ಥ ವಿಜ್ಞಾನಿ ಮತ್ತು ನಿರ್ವಾಹಕರಾಗಿರುವುದರ ಜೊತೆಗೆ, ಭಾಭಾ ಒಬ್ಬ ವರ್ಣಚಿತ್ರಕಾರ ಮತ್ತು ಶಾಸ್ತ್ರೀಯ ಸಂಗೀತ ಮತ್ತು ಒಪೆರಾ ಉತ್ಸಾಹಿಯಾಗಿದ್ದು, ಹವ್ಯಾಸಿ ಸಸ್ಯವಿಜ್ಞಾನಿಯಾಗಿದ್ದನು. ಭಾರತವು ಹೊಂದಿದ್ದ ಅತ್ಯಂತ ಪ್ರಮುಖವಾದ ವಿಜ್ಞಾನಿಗಳಲ್ಲಿ ಒಬ್ಬರು. ಎಲೆಕ್ಟ್ರಾನಿಕ್ಸ್, ಬಾಹ್ಯಾಕಾಶ ವಿಜ್ಞಾನ, ರೇಡಿಯೋ ಖಗೋಳಶಾಸ್ತ್ರ ಮತ್ತು ಸೂಕ್ಷ್ಮ ಜೀವವಿಜ್ಞಾನದಲ್ಲಿ ಸಂಶೋಧನೆ ನಡೆಸಿದರು.
ಭಾರತದ ಊಟಿಯ ಪ್ರಖ್ಯಾತ ರೇಡಿಯೋ ಟೆಲಿಸ್ಕೋಪ್ ಅವರ ಉಪಕ್ರಮವಾಗಿತ್ತು, ಮತ್ತು ಇದು ೧೯೭೦ ರಲ್ಲಿ ವಾಸ್ತವವಾಯಿತು. ಹೋಮಿ ಭಾಭಾ ಫೆಲೋಶಿಪ್ ಕೌನ್ಸಿಲ್ ೧೯೬೭ ರಿಂದ ಹೋಮಿ ಭಾಭಾ ಫೆಲೋಶಿಪ್ಗಳನ್ನು ನೀಡುತ್ತಿದೆ. ಅವರ ಹೆಸರುಗಳಲ್ಲಿ ಇತರ ಪ್ರಸಿದ್ಧ ಸಂಸ್ಥೆಗಳು ಹೋಮಿ ಭಾಭಾ ನ್ಯಾಶನಲ್ ಇನ್ಸ್ಟಿಟ್ಯೂಟ್, ಇಂಡಿಯನ್ ಡೀಮೆಡ್ ಯೂನಿವರ್ಸಿಟಿ ಮತ್ತು ಹೋಮಿ ಭಾಭಾ ಸೆಂಟರ್ ಫಾರ್ ಸೈನ್ಸ್ ಎಜುಕೇಶನ್, ಮುಂಬಯಿ.
ಉಲ್ಲೇಖಗಳು
ವರ್ಗ:ಭೌತವಿಜ್ಞಾನಿಗಳು ವರ್ಗ:ವಿಜ್ಞಾನಿಗಳು
ಕುದ್ರೋಳಿ
link=//upload.wikimedia.org/wikipedia/commons/thumb/c/cc/Dasara_Navaratri_decorations_Kudroli_Temple_Mangalore_Karnataka.jpg/220px-Dasara_Navaratri_decorations_Kudroli_Temple_Mangalore_Karnataka.jpg|thumb| [[ಗೋಕರ್ಣನಾಥೇಶ್ವರ ದೇವಾಲಯ|ಕುದ್ರೋಳಿ ದೇವಸ್ಥಾನದಲ್ಲಿ ದಸರಾ ಅಲಂಕಾರ]] ಕುದ್ರೋಳಿ ಭಾರತದ ಕರ್ನಾಟಕ ರಾಜ್ಯದ ಮಂಗಳೂರು ನಗರದಲ್ಲಿನ ಒಂದು ಪ್ರದೇಶವಾಗಿದೆ. ಕುದ್ರೋಳಿ  ನಗರದ  ಹೃದಯ ಭಾಗದಿಂದ  ಕೇವಲ 2ಕಿ.ಮೀ ದೂರದಲ್ಲಿದೆ.
ಇತಿಹಾಸ
link=//upload.wikimedia.org/wikipedia/commons/thumb/a/ae/Kudroli_Bhagavathi_Khsethra_1.jpg/220px-Kudroli_Bhagavathi_Khsethra_1.jpg|thumb| ಭಗವತಿ ದೇವಸ್ಥಾನ, ಕುದ್ರೋಳಿ ಪಕುದ್ರೋಳಿಯನ್ನು ಹಿಂದೆ ಕುದುರೆ-ಹಳ್ಳಿ ಎಂದು ಕರೆಯಲಾಗುತ್ತಿತ್ತು, ಅಲ್ಲಿ ಮೈಸೂರಿನ ದೊರೆ ಟಿಪ್ಪು ಸುಲ್ತಾನ್, ಸೈನ್ಯವು ಕುದುರೆ ಲಾಯಗಳು ಮತ್ತು ಹುಲ್ಲುಗಾವಲುಗಳನ್ನು ಹೊಂದಿತ್ತು, ಇದು ಭಾರತದ ಕರ್ನಾಟಕದ ಪಶ್ಚಿಮ ಕರಾವಳಿ ಬೆಲ್ಟ್‌ನಲ್ಲಿರುವ ಮಂಗಳೂರು ನಗರದ ಅತ್ಯಂತ ಹಳೆಯ ಮತ್ತು ಪ್ರಸಿದ್ಧ ಸ್ಥಳಗಳಲ್ಲಿ ಒಂದಾಗಿದೆ. . ಇದು ಮುಸ್ಲಿಂ ನಿವಾಸಿಗಳಿಂದ ಪ್ರಾಬಲ್ಯ ಹೊಂದಿರುವ ಅತ್ಯಂತ ಹಳೆಯ ಪ್ರದೇಶವಾಗಿರುವುದರಿಂದ ಇದು ನಗರದ ಇಸ್ಲಾಮಿಕ್ ಕಲಿಕಾ ಕೇಂದ್ರವಾಗಿ ಮಾರ್ಪಟ್ಟಿದೆ, ಇದು ವಿವಿಧ ಧಾರ್ಮಿಕ ಕಾರ್ಯಗಳು ಮತ್ತು ಹಬ್ಬಗಳನ್ನು ಆಯೋಜಿಸುತ್ತದೆ. ಇದು ಆಡಳಿತಗಾರನಾಗಿ ಐತಿಹಾಸಿಕ ಸ್ಥಳವಾಗಿದೆ, ಟಿಪ್ಪು ಸುಲ್ತಾನ್ ತನ್ನ ಕೋಟೆಯನ್ನು ಕೇವಲ ಒಂದೆರಡು ಕಿಲೋಮೀಟರ್ ದೂರದಲ್ಲಿ ಸುಲ್ತಾನ್ ಬ್ಯಾಟರಿ ಎಂದು ಕರೆಯಲಾಗುತ್ತದೆ. ಕುದ್ರೋಳಿಯು ಗೋಕರ್ಣನಾಥೇಶ್ವರ ದೇವಸ್ಥಾನಕ್ಕೂ ಹೆಸರುವಾಸಿಯಾಗಿದೆ. ಈ ದೇವಾಲಯವನ್ನು 1912 ರಲ್ಲಿ ಹೆಚ್.ಕೊರಗಪ್ಪ ಎಂಬ ಮಹಾನ್ ಭಕ್ತ (ಶಿವನ) ಮತ್ತು ಉದ್ಯಮಿ ನಿರ್ಮಿಸಿದರು. ಬಿಲ್ಲವರಿಗೆ ಸೇರಿದ ಕೊರಗಪ್ಪ (ಸಾಂಪ್ರದಾಯಿಕವಾಗಿ ಒಬ್ಬ ಯೋಧ     ಜಾತಿ) ಕುಟುಂಬವು ಟಿಪ್ಪು ಸುಲ್ತಾನನ ಆಳ್ವಿಕೆಯಲ್ಲಿ ಕುದುರೆಗಳಿಗೆ ಮೇಯಿಸುವ ಭೂಮಿ ಎಂದು ನಂಬಲಾದ ಸ್ಥಳದಲ್ಲಿ ದೇವಾಲಯವನ್ನು ನಿರ್ಮಿಸಿತು. ಹಾಗಾಗಿ ಕುದುರೆ (ಕುದುರೆ) ಹಳ್ಳಿ ಎಂಬ ಹೆಸರು ಕಾಲಕ್ರಮೇಣ ಕುದ್ರೋಳಿಯಾಗಿ ಮಾರ್ಪಾಡಾಯಿತು. ಟಿಪ್ಪು ಸುಲ್ತಾನ್ ಕಾಲದಲ್ಲಿ ನಿರ್ಮಿಸಲಾದ ಕೆಲವು ಪ್ರಮುಖ ಮಸೀದಿಯನ್ನು ನಾವು ಇನ್ನೂ ಕಾಣುತ್ತೇವೆ, ಒಂದು ಚಿತ್ರಾ ಚಿತ್ರಮಂದಿರದ ಸಮೀಪವಿರುವ ಶಾಮಿಲ್ ವಲಿ ಮಸೀದಿ. ಉಸ್ತಾದ್ ಶಾಮಿಲ್ ವಲಿ ಅವರು ಮಹಾನ್ ವಿದ್ವಾಂಸರಾಗಿದ್ದರು, ಅವರು ಮರಣಹೊಂದಿದಾಗ, ಅವರ ಸಮಾಧಿಯನ್ನು ಕಾವಲು ಮಾಡಲು ಕೆಲವು ಸೈನಿಕರನ್ನು ಇರಿಸಲಾಯಿತು, ಆದ್ದರಿಂದ ಒಂದು ಸಣ್ಣ ಮಸೀದಿ ಬಂದಿತು, ಆ ಸ್ಥಳದ ಸಮೀಪದಲ್ಲಿ ನಿರ್ಮಿಸಲಾಯಿತು, ಇದನ್ನು ನಂತರ ಶಾಮಿಲ್ ಮಸೀದಿ ಎಂದು ಕರೆಯಲಾಯಿತು. ಅವರ ಕಾಲದಲ್ಲಿ ಮತ್ತೊಂದು ಮಸೀದಿಯನ್ನು ಪುನರ್ನಿರ್ಮಿಸಲಾಯಿತು. ನಾವು ಸುತ್ತಲೂ ಸುಂದರವಾದ ಕಡಲತೀರಗಳನ್ನು ಕಾಣುತ್ತೇವೆ, ಸ್ಥಳೀಯರು ಆಗಾಗ್ಗೆ ಭೇಟಿ ನೀಡುತ್ತಾರೆ. ಮಂಗಳೂರು ನಗರವು ಚರ್ಚ್‌ನ ನಗರವಾಗಿದೆ, ಚೆನ್ನಾಗಿ ಹೇಳುವುದಾದರೆ, ಇಲ್ಲಿ ನಾವು ಎಲ್ಲಾ ಸಮುದಾಯದ ಜನರು ತುಂಬಾ ಸ್ನೇಹಪರ ಮತ್ತು ಶಾಂತಿಯನ್ನು ಪ್ರೀತಿಸುವುದನ್ನು ಕಾಣುತ್ತೇವೆ.
ಮಿಸ್ಸಿಂಗ್ ಸ್ಟಾರ್
ಲಾ ಸ್ಟೆಲ್ಲಾ ಚೆ ಅಲ್ಲದ c'è  (ಇಂಗ್ಲೀಷ್ ಶೀರ್ಷಿಕೆ: ಮಿಸ್ಸಿಂಗ್ ಸ್ಟಾರ್)   2006 ರಲ್ಲಿ ಗಿಯನ್ನಿ Amelio ನಿರ್ದೇಶನದ ಇಟಾಲಿಯನ್ ಚಿತ್ರ.
ಈ ಸಿನಿಮಾದ, ಹಳೆಯ ಇಟಾಲಿಯನ್ ಉಕ್ಕು ತಯಾರಿಕೆ ಉಪಕರಣಗಳ ಒಂದು ದೋಷವನ್ನು ಸರಿಪಡಿಸಲು ಚೀನಾಕ್ಕೆ ಹೋದ ಒಬ್ಬ ಇಟಾಲಿಯನ್ ಎಂಜಿನಿಯರ್ ಕುರಿತುದ್ದಾಗಿದೆ.
ಬಾಹ್ಯ ಕೊಂಡಿಗಳು‌‌
ವರ್ಗ:2006ರ ಚಲನಚಿತ್ರಗಳು ವರ್ಗ:2000ರ ದಶಕದ ರೂಪಕ ಚಲನಚಿತ್ರಗಳು ವರ್ಗ:ಇಟಾಲಿಯನ್ ಚಿತ್ರಗಳು ವರ್ಗ:ಇಟಾಲಿಯನ್ ಭಾಷೆಯ ಚಲನಚಿತ್ರಗಳು ವರ್ಗ:ಚೀನೀ ಭಾಷೆಯ ಚಲನಚಿತ್ರಗಳು ವರ್ಗ:ಗಿಯನ್ನಿ Amelio ನಿರ್ದೇಶಿಸಿದ ಚಲನಚಿತ್ರಗಳು
ಥ
ಥ, ಕನ್ನಡ ವರ್ಣಮಾಲೆಯ ತ-ವರ್ಗದ ಎರಡನೇ ಅಕ್ಷರವಾಗಿದೆ. ಇದು ಒಂದು ವ್ಯಂಜನ.ಮಹಾಪ್ರಾಣ.
ಚಾರಿತ್ರಿಕ ಹಿನ್ನೆಲೆ
ಬ್ರಾಹ್ಮೀಲಿಪಿಯಲ್ಲಿದು ಒಂದು ವೃತ್ತವಾಗಿ ನಡುಬಿಂದುವಿನೊಡನೆ ಕಾಣಿಸಿಕೊಳ್ಳುತ್ತದೆ. ಕದಂಬರ ಕಾಲಕ್ಕೆ ಆಯಾಕಾರವಾಗುತ್ತದೆ. ಗಂಗರ ಕಾಲಕ್ಕೆ ಆಯಾಕಾರದ ತಳದಲ್ಲಿ ಹೊಕ್ಕಳು ಕಾಣಿಸಿಕೊಳ್ಳತ್ತದೆ. ಕಲ್ಯಾಣ ಚಾಳುಕ್ಯರ ಕಾಲದಲ್ಲಿ ಅಸ್ಪಷ್ಟವಾಗಿ ಕಾಣತೊಡಗಿದ ತಲೆಕಟ್ಟು ಮುಂದಿನ ಎರಡು ಶತಮಾನಗಳಲ್ಲಿ ಸುಸ್ಪಷ್ಟವಾಗುತ್ತದೆ. ವಿಜಯನಗರದ ಕಾಲದಲ್ಲಿ ಹೊಕ್ಕಳು ಸೀಳಿರುವುದನ್ನು ಗಮನಿಸಬೇಕು. ಅಂದಿಗೆ ಈ ಅಕ್ಷರಕ್ಕೆ ಇಂದಿನ ರೂಪ ಸಿದ್ಧಿಸಿದಂತಾಯಿತು. ಮುಂದೆ ಇದೇ ರೂಪ ನಡೆದು ಬಂದಿದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕನ್ನಡ ಅಕ್ಷರ
ರಾಮದೇವ ಅಗರ್ವಾಲ್
ರಾಮದೇವ ಅಗರ್ವಾಲ್ ಒಬ್ಬ ಭಾರತೀಯ ಉದ್ಯಮಿ. ಇವರು ಷೇರು ಮಾರುಕಟ್ಟೆಯ ಹೂಡಿಕೆದಾರ ಮತ್ತು ಮೋತಿಲಾಲ್ ಓಸ್ವಾಲ್ ಗ್ರೂಪ್‌ನ ಅಧ್ಯಕ್ಷರಾಗಿದ್ದಾರೆ. ಇದನ್ನು ಅವರು ೧೯೮೭ ರಲ್ಲಿ ಮೋತಿಲಾಲ್ ಓಸ್ವಾಲ್ ಅವರೊಂದಿಗೆ ಸ್ಥಾಪಿಸಿದರು. ಫೋರ್ಬ್ಸ್ ಪ್ರಕಾರ ಅವರು ೨೦೧೮ ರಲ್ಲಿ ಡಾಲರ್ ೧ ಬಿಲಿಯನ್ ನಿವ್ವಳ ಮೌಲ್ಯವನ್ನು ಹೊಂದಿದ್ದರು. ಆದರೆ ೨೦೧೯ ರಲ್ಲಿ ಅವರ ಬಿಲಿಯನೇರ್‌ಗಳ ಪಟ್ಟಿಯನ್ನು ಕೈಬಿಟ್ಟರು.
ಜೀವನ
ಅಗರ್ವಾಲ್ ಮಧ್ಯಮ ವರ್ಗದ ಮಾರ್ವಾಡಿ ಕುಟುಂಬದಲ್ಲಿ ಜನಿಸಿದರು. ರಾಮ್‌ದೇವ್ ಅವರು ಇನ್‌ಸ್ಟಿಟ್ಯೂಟ್ ಆಫ್ ಚಾರ್ಟರ್ಡ್ ಅಕೌಂಟೆಂಟ್ಸ್ ಆಫ್ ಇಂಡಿಯಾದಿಂದ ಚಾರ್ಟರ್ಡ್ ಅಕೌಂಟೆಂಟ್ ಆಗಿದ್ದು ಅವರು ಛತ್ತೀಸ್‌ಗಢದ ಹಳ್ಳಿಯೊಂದರಲ್ಲಿ ಬೆಳೆದರು. ಚಾರ್ಟರ್ಡ್ ಅಕೌಂಟೆಂಟ್ ಆಗಲು ಓದುವುದಕ್ಕಾಗಿ ಮುಂಬೈಗೆ ತೆರಳಿದರು. ಅವರ ಪೂರ್ವಜರು ರಾಜಸ್ಥಾನಕ್ಕೆ ಸೇರಿದವರು. ಅವರು ಶ್ರೀಮತಿ ಸುನೀತಾ ಅಗರ್ವಾಲ್ ಅವರನ್ನು ವಿವಾಹವಾದರು ಹಾಗೂ ಅವರಿಗೆ ವೈಭವ್ ಅಗರ್ವಾಲ್ ಎಂಬ ಮಗನಿದ್ದಾನೆ. ಘಟನೆಯ ನಾಟಕೀಯ ತಿರುವಿನಲ್ಲಿ ಐಐಟಿ ಪ್ರವೇಶಕ್ಕೆ ತಯಾರಿ ನಡೆಸುತ್ತಿದ್ದಾಗ ಇಬ್ಬರು ಅಪಹರಣಕಾರರು ವೈಭವ್ ಅವರನ್ನು ಕೋಟಾದ ಹಾಸ್ಟೆಲ್‌ನಿಂದ ಕರೆದೊಯ್ದಿದ್ದರು. ಅಪಹರಣಕಾರರು ಅಗರ್ವಾಲ್‌ ಅವರು ೧೦ ಕೋಟಿ ರೂ. ಕೊಡುವಂತೆ ಒತ್ತಾಯಿಸಿದರು. ನಂತರ ೬ ರಾಜ್ಯಗಳ ಪೊಲೀಸರ ಜಂಟಿ ಕಾರ್ಯಾಚರಣೆಯ ನಂತರ ( ೧೫ ದಿನಗಳ ನಂತರ ) ಅಪಹರಣಕಾರರ ಚಾಲಕನನ್ನು ಬಂಧಿಸಿದಾಗ ಪೊಲೀಸರು ವೈಭವ್‌ನನ್ನು ರಕ್ಷಿಸಿದರು.
ವೃತ್ತಿ
ಅಗರ್ವಾಲ್ ಮುಂಬೈನಲ್ಲಿ ಚಾರ್ಟರ್ಡ್ ಅಕೌಂಟೆನ್ಸಿಯನ್ನು ಮುಂದುವರೆಸಿದರು ಮತ್ತು ೧೯೮೭ ರಲ್ಲಿ ಉಪ-ದಲ್ಲಾಳಿಯಾಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಅವರು ಮೋತಿಲಾಲ್ ಓಸ್ವಾಲ್ ಫೈನಾನ್ಶಿಯಲ್ ಸರ್ವಿಸಸ್ ಅನ್ನು ಸ್ಥಾಪಿಸಿದರು. ಅವರ ಕುಟುಂಬವು ಇಂದು ಕಂಪನಿಯ ಶೇಕಡಾ ಸುಮಾರು ೩೬ ರಷ್ಟನ್ನು ಹೊಂದಿದೆ. ೧೯೮೬ ರಲ್ಲಿ ಅವರು ಸಹ - ಲೇಖಕ ರಾಮ್ ಕೆ ಪಿಪಾರಿಯಾ ಅವರೊಂದಿಗೆ ಕಾರ್ಪೊರೇಟ್ ಸಂಖ್ಯೆಗಳ ಆಟ ಎಂಬ ಪುಸ್ತಕವನ್ನು ಬರೆದರು. ಅವರು ಆರ್ಟ್ ಆಫ್ ವೆಲ್ತ್ ಕ್ರಿಯೇಷನ್ ಎಂಬ ಪುಸ್ತಕವನ್ನು ಸಹ ಬರೆದಿದ್ದಾರೆ. ಆರ್ಥಿಕ ವರ್ಷ ೯೫ - ೯೬ ರಿಂದ ೫ ವರ್ಷಗಳ ಅವಧಿಗೆ ತೆರಿಗೆ ಪಾವತಿಯಲ್ಲಿನ ಅತ್ಯುನ್ನತ ಸಮಗ್ರತೆಯ ಸ್ಥಿರ ದಾಖಲೆಗಾಗಿ ಅಗರ್ವಾಲ್ ಅವರಿಗೆ ನೇರ ತೆರಿಗೆಗಳ ಕೇಂದ್ರೀಯ ಮಂಡಳಿಯಿಂದ ರಾಷ್ಟ್ರೀಯ ಸಮ್ಮಾನ ಪತ್ರವನ್ನು ನೀಡಲಾಯಿತು. ಅವರು ವಾರೆನ್ ಬಫೆಟ್ ಅವರನ್ನು ತಮ್ಮ ಮಾರ್ಗದರ್ಶಕರಾಗಿ ಪರಿಗಣಿಸುತ್ತಾರೆ ಹಾಗೂ ಅವರ ಹೂಡಿಕೆ ತಂತ್ರವು ಹೆಚ್ಚಾಗಿ ಅವರಿಂದ ಪ್ರೇರಿತವಾಗಿದೆ ಎಂದು ಹೇಳುತ್ತಾರೆ.
ಹೂಡಿಕೆಗಳು
ಅಗರ್ವಾಲ್ ಅವರು ಉಪ ದಲ್ಲಾಳಿ ಆಗುವ ಹೊತ್ತಿಗೆ ಅವರು ೧೦ ಲಕ್ಷದ ಬಂಡವಾಳವನ್ನು ನಿರ್ಮಿಸಲು ಸಾಧ್ಯವಾಯಿತು. ೧೯೯೦ ರ ದಶಕದ ಹರ್ಷದ್ ಮೆಹ್ತಾ ಹಗರಣದ ಸಮಯದಲ್ಲಿ ಇದು ಸುಮಾರು ೩೦ ಕೋಟಿಗೆ ಏರಿತು. ಆದರೆ ಹಗರಣವನ್ನು ಬಹಿರಂಗಪಡಿಸಿದ ನಂತರ ಅದು ೧೦ ಕೋಟಿಗೆ ಕುಸಿಯಿತು. ನಂತರ ಅವರು ತಮ್ಮ ಸ್ಫೂರ್ತಿಯಾದ ಶ್ರೀ ವಾರೆನ್ ಬಫೆಟ್ ಅವರನ್ನು ಭೇಟಿ ಮಾಡಲು ಸಂಯುಕ್ತ ಸಂಸ್ಥಾನಕ್ಕೆ ( ಯು.ಎಸ್. ) ಹೋದರು. ಇಲ್ಲಿ ಅವರು ತಮ್ಮ ಕಂಪನಿ ಬರ್ಕ್‌ಷೈರ್ ಹಾಥ್‌ವೇಗೆ ಬಫೆಟ್ ಅವರು ಬರೆದ ಎಲ್ಲಾ ಪತ್ರಗಳನ್ನು ಅಧ್ಯಯನ ಮಾಡಲು ಸೂಚಿಸಿದರು. ಈ ಹಂತದವರೆಗೆ ಅವರು ತಮ್ಮ ಕರಸಂಪುಟದಲ್ಲಿ ೨೨೫ ಸ್ಟಾಕ್‌ಗಳನ್ನು ಹೊಂದಿದ್ದರು. ನಂತರ ಅವರು ಕೇವಲ ೧೫ ಷೇರುಗಳಿಗೆ ಇಳಿಸಿದರು. ಅಂತಿಮವಾಗಿ ೨೦೦೦ ನೇ ಇಸವಿಯ ವೇಳೆಗೆ ಅವರ ಬಂಡವಾಳ ೧೦೦ ಕೋಟಿ ರೂ.ಗೆ ಏರಿತು. ಅವರ ಕೆಲವು ಗಮನಾರ್ಹ ಮತ್ತು ಆರಂಭಿಕ ಹೂಡಿಕೆಗಳು ಹೀರೋ ಹೋಂಡಾ, ಇನ್ಫೋಸಿಸ್ ಮತ್ತು ಐಷರ್ ಮೋಟಾರ್ಸ್ ಆಗಿವೆ.
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವಿಕ್ರಮ್ ಸಾರಾಭಾಯಿ
ವಿಕ್ರಮ್ ಸಾರಾಭಾಯಿ (೧೨ ಆಗಸ್ಟ್  ೧೯೧೯ - ೨೬ ಡಿಸೆಂಬರ್ ೧೯೭೧) ಭಾರತದ ವಿಜ್ಞಾನಿ ಮತ್ತು ಬಾಹ್ಯಾಕಾಶ ಸಂಶೋಧಕರು. ಇವರನ್ನು ಭಾರತದ ಬಾಹ್ಯಾಕಾಶ ವಿಜ್ಞಾನದ ಪಿತಾಮಹ ಎಂದು ಕರೆಯುತ್ತಾರೆ.
ಜನನ
ಇವರ ಜನನ ಗುಜರಾತಿನ ಅಹ್ಮದಾಬಾದ್‌ನ ಶ್ರೀಮಂತ ಕುಟುಂಬದಲ್ಲಿ. ತಂದೆ ಅಂಬಾಲಾಲ್ ಸಾರಾಭಾಯ್. ತಾಯಿ ಸರಳಾದೇವಿ. ಚಿಕ್ಕಂದಿನಿಂದಲೇ ಬುದ್ಧಿವಂತನಾಗಿದ್ದ ಬಾಲಕ ಸಾಹಸಪ್ರಿಯ ಕೂಡಾ. ಇವರ ಮನೆಗೆ ಬರುತ್ತಿದ್ದ ಮೋತಿಲಾಲ್ ನೆಹರು, ಜವಾಹರಲಾಲ್ ನೆಹರು, ಸಿ.ವಿ.ರಾಮನ್ ಮುಂತಾದ ಮಹನೀಯರುಗಳ ವ್ಯಕ್ತಿತ್ವ ಈ ಧೀಮಂತ ಬಾಲಕನ ಮೇಲೆ ಸಾಕಷ್ಟು ಪ್ರಭಾವ ಬೀರಿತು.
ವಿದ್ಯಾಭ್ಯಾಸ
ಭಾರತದಲ್ಲಿ ಕಾಲೇಜು ವಿದ್ಯಾಭ್ಯಾಸ ಮುಗಿಸಿದರು. ತಮ್ಮ ೨೦ನೇ ವಯಸ್ಸಿನಲ್ಲಿ ಕೇಂಬ್ರಿಡ್ಜ್ ವಿಶ್ವವಿದ್ಯಾನಿಲಯದಿಂದ 'ಪ್ರಕೃತಿವಿಜ್ಞಾನ'ದಲ್ಲಿ ಟ್ರೈಪಾಸ್ ಎಂಬ ಪರೀಕ್ಷೆಯಲ್ಲಿ ಉತ್ತೀರ್ಣರಾದರು.೧೯೪೭ರಲ್ಲಿ ಕೇಂಬ್ರಿದ್ಜ್‌ನಿಂದ ಪಿಹೆಚ್‌ಡಿ ಪದವಿ ಪಡೆದರು.
ಸಂಶೋಧನೆ
ಬೆಂಗಳೂರಿನ ಭಾರತೀಯ ವಿಜ್ಞಾನ ಮಂದಿರದಲ್ಲಿ ವಿಜ್ಞಾನಿ ಸಿ.ವಿ.ರಾಮನ್‌ರೊಂದಿಗೆ ಸಂಶೋಧನೆಯಲ್ಲಿ ತೊಡಗಿದರು. ವಿಶ್ವ ಕಿರಣಗಳ ತೀಕ್ಷ್ಣತೆಯಲ್ಲುಂಟಾಗುವ ಬದಲಾವಣೆಗಳ ಬಗ್ಗೆ ಸಂಶೋಧನೆ ನಡೆಸಿದರು ಹಾಗೂ ಅವುಗಳ ಕಾಲ ತೀಕ್ಷ್ಣತೆ ದಿನಕ್ಕೆ ೨ ಬಾರಿ ಬದಲಾಗುವುದನ್ನು ಕಂಡುಹಿಡಿದು,ಅದರ ಬಗ್ಗೆ ಪ್ರಬಂಧ ಬರೆದು ಪ್ರಕಟಿಸಿದರು.ಈ ವಿಚಾರ ಬಾಹ್ಯಾಕಾಶ ಸಂಶೋಧನೆಗಳಿಗೆ ಸಹಾಯಕವಾಯಿತು. (ವಸ್ತುಗಳನ್ನು ಒಡೆದಾಗ ದೊರೆಯುವ ಋಣ ವಿದ್ಯುತ್ಕಣ,ಧನ ವಿದ್ಯುತ್ಕಣ,ವಿದ್ಯುತ್‌ ಹೀನಕಣಗಳಲ್ಲದೆ, ಬೇರೆ ರೀತಿಯ ಬೇರೆ ತೂಕದ ಮೆಸಾನ್‌ ಕಣಗಳೂ ಇರುತ್ತವೆ. ಇವು ಕೂಡ ವಿಶ್ವಕಿರಣಗಳಿಂದ ಉತ್ಪತ್ತಿಯಾಗುತ್ತವೆ ಹಾಗೂ ನಿಮಿಷಕ್ಕೆ ೬೦ರಂತೆ ಪ್ರತಿಯೊಬ್ಬನ ದೇಹವನ್ನು ಹಾದು ಹೋಗುತ್ತವೆ.)
ಉದ್ಯೋಗ,ಸಾಧನೆ
ಅಹಮದಾಬಾದಿನ ಫಿಸಿಕಲ್ ರಿಸರ್ಚ್ ಲ್ಯಾಬೊರೆಟರಿಯಲ್ಲಿ ಪ್ರಾಧ್ಯಾಪಕರಾಗಿ ವೃತ್ತಿಜೀವನವನ್ನು ಆರಂಭಿಸಿದ ಇವರು ಮುಂದೆ ಅದರ ನಿರ್ದೇಶಕರೂ ಆದರು (1965). ಹೈಡ್ರೊಜನಿನ ದೈನಿಕ ವ್ಯತ್ಯಯ ಅಯಾನುಗೋಳದಲ್ಲಿ ಆಗುವ ಬದಲಾವಣೆಗಿಂತಲೂ ಹೆಚ್ಚಾಗಿ ಕಾಂತಗೋಳದಲ್ಲಿ ಆಗುವ ಬದಲಾವಣೆಗಳನ್ನು ಅವಲಂಬಿಸಿದೆ ಎಂದು ಸೂಚಿಸಿದ ಖ್ಯಾತಿ ಇವರದ್ದು. ಮೀಸಾನ್ ದೂರದರ್ಶಕ ರಚನೆ; ಕೊಡೈಕೆನಾಲ್, ತಿರುವನಂತಪುರ ಮತ್ತು ಗುಲ್ಮಾರ್ಗ್‍ಗಳಲ್ಲಿ ಸಂಶೋಧನಾ ಠಾಣ್ಯ ಸ್ಥಾಪನೆ - ಇವು ಇವರ ವಿಶಿಷ್ಟ ಕೊಡುಗೆಗಳು. ಅಹಮದಾಬಾದಿನ ಇಂಡಿಯನ್ ಇನ್‍ಸ್ಟಿಟ್ಯೂಟ್ ಆಫ್ ಮ್ಯಾನೇಜ್‍ಮೆಂಟ್, ವಸ್ತ್ರೋದ್ಯಮ ಸಂಶೋಧನಸಂಸ್ಥೆ, ನೆಹರೂ ಫೌಂಡೇಶನ್ ಮತ್ತು ಕಮ್ಯೂನಿಟಿ ಸೈನ್ಸ್ ಸೆಂಟರ್‍ನಂಥ ಹಲವು ಸಂಸ್ಥೆಗಳ ಸ್ಥಾಪನೆಗೆ ಕಾರಣೀಭೂತರೂ ಆದರು.
ಯುರೇನಿಯಮ್ ಅದುರಿನ ಅನ್ವೇಷಣೆಗೆ ಆದ್ಯತೆ ನೀಡಿಕೆ, ಕಲ್ಪಾಕಮ್‍ನ ಫಾಸ್ಟ್ ಬ್ರೀಡರ್ ರಿಯಾಕ್ಟರ್ ನಿರ್ಮಾಣದ ವೇಗವರ್ಧನೆ ಮತ್ತು ಭಾರತೀಯ ಸಂಪನ್ಮೂಲಗಳಿಂದಲೇ ಕೊಲ್ಕತಾದ ಸೈಕ್ಲೊಟ್ರಾನ್ ಸ್ಥಾಪನೆಗೆ ಚಾಲನೆ - ಇವು ವಿಕ್ರಮ್‍ರವರು ಭಾರತದ ಪರಮಾಣು ಶಕ್ತಿ ಮಂಡಲಿಯ ಅಧ್ಯಕ್ಷರಾದ(1966) ಅನಂತರ ಮಾಡಿದ ಸಾಧನೆಗಳು. ಭಾರತದ ಎಲೆಕ್ಟ್ರಾನಿಕ್ ಆಯೋಗದ ಹಾಗೂ ಸಂಯುಕ್ತ ರಾಷ್ಟ್ರ ಸಂಸ್ಥೆ ಸಂಘಟಿತ ಬಾಹ್ಯ ವ್ಯೋಮದ ಶಾಂತಿಯುತ ಉಪಯೋಗಗಳು ಅಧಿವೇಶನದ ಅಧ್ಯಕ್ಷರಾಗಿಯೂ ಕಾರ್ಯ ನಿರ್ವಹಿಸಿದರು.
ಊಧ್ರ್ವ ನಿಯಂತ್ರಣವನ್ನೊಳಗೊಂಡ ಅನುಕ್ರಮಶ್ರೇಣಿಯ ಸಾಂಸ್ಥಿಕ ಸಂರಚನೆಗಳು ಭಾರತಕ್ಕೆ ತಕ್ಕದ್ದಲ್ಲ ಎಂದು ದೃಢವಾಗಿ ನಂಬಿದ್ದ ಇವರು ಕ್ಷಿತಿಜೀಯ ನಿಯಂತ್ರಣ ಮತ್ತು ನಿರ್ವಹಣ ವ್ಯವಸ್ಥೆಗಳನ್ನು ಬೆಂಬಲಿಸಿದರು. ವ್ಯೋಮ ಸಂಶೋಧನೆಯಲ್ಲಿ ಭಾರತ ಸಾಧಿಸಿದ ಯಶಸ್ಸಿಗೆ ಅವರು ಸ್ಥಾಪಿಸಿದ ಇಂಥ ನಿರ್ವಹಣ ವ್ಯವಸ್ಥೆ ಕಾರಣವಾಯಿತು. ಭಾರತದ ಆವಶ್ಯಕತೆಗಳಿಗೆ ಪ್ರಸ್ತುತವಾದ ತಂತ್ರವಿದ್ಯಾಯೋಜನೆಯೊಂದನ್ನು ಇವರು ಹಾಕಿದ್ದರು. ಗದ್ದಲದಲ್ಲೂ ಸಂಗೀತವನ್ನು ಕೇಳಬಲ್ಲೆವಾದರೆ ನಾವು ಮಾಡುವ ಕೆಲಸ ಫಲಪ್ರದವಾಗುವುದು ನಿಶ್ಚಿತ ಎಂಬ ಇವರ ಹೇಳಿಕೆ ಇವರ ವೈಯಕ್ತಿಕ ಜೀವನದರ್ಶನದ ತಿರುಳು.
ವ್ಯಕ್ತಿತ್ವ
ವಿಕ್ರಮ್ ಸಾರಾಭಾಯಿಯವರು ಎಲ್ಲಾ ಮನುಷ್ಯರನ್ನೂ ಸಮಾನವಾಗಿ ನೋಡುವ ವಿಶಾಲ ಮನೋಭಾವ ಹೊಂದಿದ್ದರು. ವ್ಯವಸಾಯ, ಕೈಗಾರಿಕೆ, ಹವಾಮಾನ ವೀಕ್ಷಣೆ, ಖನಿಜ ಶೋಧನೆ-ಹೀಗೆ ಎಲ್ಲಾವುದಕ್ಕೂ ಅಣುಶಕ್ತಿ ಕೇಂದ್ರಗಳು ಉಪಯೋಗವಾಗಬೇಕು ಎಂಬುದು ಇವರ ಅಭಿಪ್ರಾಯ ವಾಗಿತ್ತು. ಹೋಮಿಭಾಭಾ ಕಂಡ ಕನಸನ್ನು ನನಸಾಗಿಸುವಲ್ಲಿ ಅಪಾರ ಪರಿಶ್ರಮ ವಹಿಸಿದ್ದಾರೆ. ಒಟ್ಟಾರೆ ಅವರು ಭಾರತ ದೇಶದ ಒಬ್ಬ ದೊಡ್ಡ ವಿಜ್ಞಾನಿ.
ಉಲ್ಲೇಖಗಳು
ವರ್ಗ:ಭಾರತದ ವಿಜ್ಞಾನಿಗಳು ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:ಬಾಹ್ಯಾಕಾಶ ಸಂಶೋಧಕರು
ಅಸ್ಕಾರಿಯಾಸಿಸ್
ಮಲದಲ್ಲಿನ ಅಸ್ಕಾರಿಸ್ ಮೊಟ್ಟೆಗಳಿಂದ ಕಲುಷಿತಗೊಂಡ ಆಹಾರ ಅಥವಾ ಪಾನೀಯ ಸೇವನೆಯಿಂದ ಸೋಂಕುಂಟಾಗುತ್ತದೆ. ಮೊಟ್ಟೆಗಳು ಜಠರದಲ್ಲಿ ಒಡೆಯುತ್ತವೆ, ಹೊಟ್ಟೆಯ ಪದರದ ಮೂಲಕ ಕೊರೆದುಕೊಂಡು ಸಾಗುತ್ತಾ ರಕ್ತದ ಮೂಲಕ lಶ್ವಾಸಕೋಶ ಗಳನ್ನು ತಲುಪುತ್ತವೆ. ಅಲ್ಲಿ ಅವು ಗಾಳಿಗೂಡುಗಳನ್ನು ಪ್ರವೇಶಿಸುತ್ತವೆ ಮತ್ತು ಶ್ವಾಸನಾಳದ ಮೂಲಕ ಮೇಲೆ ಸಾಗಿ ಕೆಮ್ಮಲ್ಪಟ್ಟು ಮತ್ತೆ ನುಂಗಲ್ಪಡುತ್ತವೆ. ಇಂತಹ ಮರಿಹುಳುಗಳು ಎರಡನೇ ಬಾರಿ ಹೊಟ್ಟೆಯ ಮೂಲಕ ಜಠರಕ್ಕೆ ಬಂದುಸೇರುತ್ತವೆ ಮತ್ತು ಅಲ್ಲಿ ದೊಡ್ಡ ಹುಳುಗಳಾಗುತ್ತವೆ.
ಮುನ್ನೆಚ್ಚರಿಕೆ ಕ್ರಮವು ಶುಚಿತ್ವ ಉತ್ತಮಗೊಳಿಸುವುದು, ಶೌಚಾಲಯಗಳ ಲಭ್ಯತೆಯನ್ನು ಸುಧಾರಿಸುವುದು ಮತ್ತು ಮಲಮೂತ್ರಗಳು ಹೊರ ಸಾಗಿ ಶೌಚಾಲಯಗಳು ಸ್ವಚ್ಛಗೊಳಿಸಲ್ಪಡುವುದನ್ನು ಒಳಗೊಳ್ಳುತ್ತದೆ. ಸೋಪಿನಿಂದ ಕೈತೊಳೆದುಕೊಳ್ಳುವುದು ರಕ್ಷಣಾತ್ಮಕವಾದುದು. 20%ಕ್ಕಿಂತ ಹೆಚ್ಚಿನ ಜನಸಂಖ್ಯೆಯು ಪ್ರಭಾವಕ್ಕೊಳಗಾಗಿರುವ ಪ್ರದೇಶಗಳಲ್ಲಿ, ಪ್ರತಿಯೊಬ್ಬರನ್ನೂ ಆಗಾಗ ಉಪಚರಿಸುವುದನ್ನು ಶಿಫಾರಸು ಮಾಡಲಾಗುತ್ತದೆ. ಸೋಂಕು ಪುನರಾವರ್ತನೆಗಳು ಸಾಮಾನ್ಯ. ಯಾವುದೇ ಲಸಿಕೆ ಇಲ್ಲ. ವಿಶ್ವ ಆರೋಗ್ಯ ಸಂಸ್ಥೆ ಶಿಫಾರಸು ಮಾಡುವ ಚಿಕಿತ್ಸೆಗಳೆಂದರೆ [ಅಲ್ಬೆಂಡಜೋಲ್]], ಮೆಬೆಂಡಜೋಲ್, ಲೆವಮಿಸೋಲ್ or ಪೈರ್ಯಾಂಟೆಲ್ ಪಮೋಟ್. ಇತರ ಪರಿಣಾಮಕಾರಿ ಏಜೆಂಟುಗಳೆಂದರೆ ಟ್ರೈಬೆಂಡಿಮೈಡೈನ್ and ನಿಟಾಜೊಕ್ಸನೈಡ್.
ಅಸ್ಕಾರಿಯಾಸಿಸ್ ಪ್ರಭಾವಕ್ಕೆ ಒಳಗಾದ ಬಹಳ ಹೆಚ್ಚಿನ ಜನಸಂಖ್ಯೆ ಸಬ್-ಸಹಾರನ್ ಆಫ್ರಿಕಾ, ಲ್ಯಾಟಿನ್ ಅಮೇರಿಕಾ, ಮತ್ತು ಏಷ್ಯಾದಲ್ಲಿ ಕಂಡುಬಂದಿದ್ದು, ಸುಮಾರು 0.8 ರಿಂದ 1.2 ಬಿಲಿಯನ್ ಜನರು ಜಾಗತಿಕ ಮಟ್ಟದಲ್ಲಿ ಇದನ್ನು ಹೊಂದಿದ್ದಾರೆ. ಇದು, ಅಸ್ಕಾರಿಯಾಸಿಸ್ ಅನ್ನು ಅತ್ಯಂತ ಸಾಮಾನ್ಯ ರೂಪದ ಮಲಪದಾರ್ಥದ ಮೂಲಕ ವರ್ಗಾಂತರಗೊಳ್ಳುವ ಜಂತುರೋಗವನ್ನಾಗಿ ಮಾಡುತ್ತದೆ. ಸಾವಿನ ಸಂಖ್ಯೆ 1990ರಲ್ಲಿ 3,400 ಆಗಿದ್ದು, 2010ರ ಪ್ರಕಾರ ಸುಮಾರು 2,700 ಆಗಿತ್ತು. ಮತ್ತೊಂದು ಬಗೆಯ ಅಸ್ಕಾರಿಸ್ ಹಂದಿಗಳಿಗೆ ಸೋಂಕನ್ನುಂಟುಮಾಡುತ್ತದೆ.
References
ವರ್ಗ:ರೋಗಗಳು
ಬಿಳುಗುಂದ
ಬಿಳುಗುಂದ ಬಹುಶಃ ನಲುವತ್ತೈವತ್ತು ಕೊಡವ ಕುಟುಂಬಗಳಿರುವ ಗ್ರಾಮ. ವಿರಾಜಪೇಟೆಯ ಪೂರ್ವಕ್ಕೆ, ಅಮ್ಮತ್ತಿ-ಸಿದ್ದಾಪುರದ ಮಾರ್ಗವಾಗಿ ಮಡಿಕೇರಿಗೆ ಹೋಗುವ ರಸ್ತೆಯಲ್ಲಿ ಈ ಊರಿದೆ. ವಿರಾಜಪೇಟೆಯಿಂದ ಸುಮಾರು ನಾಲ್ಕು ಕಿ ಮೀ ದೂರದವರೆಗೆ ಈ ಮಾರ್ಗದಲ್ಲಿ ಸಾಗಿದರೆ, ಕೊಮ್ಮೆಹೊಳೆಯ ಸೇತುವೆ ದಾಟಿದ ಬಳಿಕ ಸಿಗುವ ಎರಡನೇ ಬಲದ ರಸ್ತೆಯೊಂದು ಗದ್ದೆಗಳ ನಡುವೆ ಸಾಗಿ ಈ ಊರೊಳಕ್ಕೆ ಹೋಗುತ್ತದೆ. ಬಿಳುಗುಂದ ಹಿಂದಿನ ಕಾಲದಲ್ಲಿ "ಬೋಂದ" ಎಂಬ ಅಪಭ್ರಂಶಿತವಾಗಿ ಕರೆಯಲ್ಪಡುತಿತ್ತು. ಆಗ ಮುನ್ನೂರು ಕುಟುಂಬಗಳಿದ್ದುವಂತೆ. ಬಳಿಕ ಬೋಂದದಿಂದ ಬೇರ್ಪಟ್ಟು ನಲುವತ್ತೊಕ್ಕಲು ಮತ್ತು ಪುದಿಕೋಟೆ ಎಂಬ ಊರುಗಳಾದವು. ಉಳಿದ ಭಾಗಕ್ಕೆ ಬಿಳುಗುಂದವೆಂಬ ಹೆಸರೇ ಉಳಿಯಿತು.
ಪಾಂಡವರು ಅಜ್ಞಾತವಾಸದಲ್ಲಿದ್ದಾಗ ರಾತ್ರಿಯೆಲ್ಲಾ ಒಂದು ಕಡೆಯಿಂದ ಇನ್ನೊಂದಕ್ಕೆ ಪ್ರಯಾಣಿಸುತ್ತಿದ್ದರಂತೆ. ಬೆಳಕು ಹರಿದಾಗ ಕಾಡಿನಲ್ಲಿ ಅವಿತುಕೊಳ್ಳುತ್ತಿದ್ದರಂತೆ. ಹಾಗೆ ಸಂಚರಿಸುತ್ತಾ ಕೊಡಗಿನ ಪ್ರದೇಶದಲ್ಲಿ ಒಂದು ರಾತ್ರಿ ಕಳೆಯುತ್ತಿದ್ದಾಗ ಮೂಡು ದಿಕ್ಕಿನ ಬೆಟ್ಟದ ಹಿಂದಿನಿಂದ ಬೆಳಕು ಹರಿದುಬಂತು. ಅವರು ಅಲ್ಲಿಯೇ ಆ ದಿನ ತಂಗಿದರು. ಬೆಳಗಾದ ಆ ಪ್ರದೇಶ ಕುಂದ(ಗುಡ್ಡ)ವಾದ್ದರಿಂದ ಬಿಳುಗುಂದವೆಂದು ಕರೆದರು. ಇದು ಪ್ರತೀತಿ. ಕಥೆ. ನಂಬದಿರಬೇಕಾದರೆ ಎಷ್ಟೋ ಪ್ರಶ್ನೆಗಳಿಗೆ ಉತ್ತರ ಸಿಗದು. ಬಿಳುಗುಂದ ಎನ್ನುವುದು ಕೊಡವ, ಇಲ್ಲವೇ ಕನ್ನಡ ಪದ; ದಾಕ್ಷಿಣಾತ್ಯ ಪದ. ಉತ್ತರದಿಂದ ಬಂದ ಪಾಂಡವರು ತಿಳಿಯದ ನುಡಿ. ಅವರು ಆ ಹೆಸರನ್ನಿಟ್ಟಿರುವುದೆಂದರೆ ನಂಬಲಾಗದು.
ತುಲಾ ಒಂದರಂದು ನಡೆಯುವ ಕಾವೇರಿ ಸಂಕ್ರಮಣದಂದು ಕೊಡಗಿನಲ್ಲೆಲ್ಲಾ ‘ಪೊಂಗ’ ಮರದ ರೆಂಬೆಯನ್ನು ಆಳೆತ್ತರಕ್ಕೆ ಕತ್ತರಿಸಿ, ಅದರ ಒಂದು ಕೊನೆಯನ್ನು ಗೇಣುದ್ದಕ್ಕೆ ಸೀಳಿ, ‘ಕೈಬಳ’ವೆಂಬ ಬಳ್ಳಿಯನ್ನು ಎರಡು ಸುತ್ತು ಸಿಂಬಿಯಂತೆ ಸುತ್ತಿ ಆ ಸೀಳಿನಲ್ಲಿ ಸಿಕ್ಕಿಸುವರು. ಇದಕ್ಕೆ ‘ಬೊತ್ತ್’ ಎನ್ನುವರು. ಅದನ್ನು ಎಲ್ಲಾ ಭತ್ತದ ಗದ್ದೆಗಳು, ಮನೆಯೆದುರು, ಬಾವಿ, ಕೊಟ್ಟಿಗೆಗಳು, ಗೊಬ್ಬರದ ಗುಂಡಿ, ಮುಂತಾದ ಸ್ಥಳಗಳಲ್ಲಿ ನೆಲದಲ್ಲಿ ಚುಚ್ಚಿ ನೆಟ್ಟಗೆ ನಿಲ್ಲಿಸುವರು. ಬೊತ್ತ್ ಎಂದರೆ ಬೆದರು ಎಂದರ್ಥ. ಬೆಳೆದು ನಿಂತ ಭತ್ತದ ಪೈರನ್ನು ಇಲಿಗಳಿಂದ ರಕ್ಷಿಸಲು ಈ ಬೊತ್ತನ್ನು ನೆಡುತ್ತಾರೆ. ಬಿಳುಗುಂದ ಊರಿನ ನುತ್ತಲಿನ ಊರುಗಳಲ್ಲಿ ಬೊತ್ತನ್ನು ನೆಡುವುದಿಲ್ಲ. ಬದಲಿಗೆ "ಕಾಂಡ"ವೆಂಬ ಹಾಲು ಸುರಿಸುವ ಗಿಡದ ರೆಂಬೆಯನ್ನು ನೆಡುತ್ತಾರೆ. ಆದರೆ ಬಿಳುಗುಂದದಲ್ಲಿ ಏನನ್ನೂ ನೆಡುವುದಿಲ್ಲ. ಬದಲು ಅಂದು ಈ ಊರಿನ ಪ್ರತಿ ಮನೆಯಲ್ಲಿ ಬೆಳಿಗ್ಗೆ ಕೋಳಿಯ ಮೊದಲ ಕೂಗಿಗೆದ್ದು, ಒಂದು ಕುಡಿಬಾಳೆಯೆಲೆಯ ಮೇಲೆ ಮೂರು ಪುಟ್ಟ ದೋಸೆ, ವೀಳ್ಯದೆಲೆ, ಅಡಿಕೆಗಳನ್ನಿಟ್ಟು, ಅದರ ಮೇಲೆ ಉರಿಯುವ ಹೂಬತ್ತಿಯನ್ನಿಟ್ಟು, ತಮ್ಮ ಗದ್ದೆಗೆ ಕೊಂಡೊಯ್ಯುತ್ತಾರೆ. ಗದ್ದೆಯ ಏರಿಯನ್ನು ಅಡ್ಡಕ್ಕೆ ಕತ್ತರಿಸಿ ಅಲ್ಲಿ ಹುಲ್ಲಿನ ಹಾಸನ್ನು ಬೆಳೆಸಿರುತ್ತಾರೆ, ಇದರ ಮೂಲಕ ನೀರು ಮೇಲಿನ ಗದ್ದೆಯಿಂದ ಕೆಳಗಿನದಕ್ಕೆ ಹರಿಯುತ್ತದೆ. ಇದನ್ನು 'ಕುಂಬೆ'ಯೆಂದು ಕರೆಯುತ್ತಾರೆ. ಬಾಳೆಯೆಲೆಯ ಮೇಲಿರುವುವನ್ನು ಈ ಕುಂಬೆಯ ಮೇಲೆ ಪೂರ್ವಾಭಿಮುಖವಾಗಿಟ್ಟು, "ಪಾಂಡವ, ಕೌರವ! ಕೂ, ಕೂ" ಎಂದು ಮೂರು ಬಾರಿ ಕೂಗಿ ಕರೆದು ಕೈಮುಗಿದು ಮನೆಗೆ ಮರಳುತ್ತಾರೆ. ತಮ್ಮ ವಂಶ ಪೂರ್ವಜರಾದ ಕುರುಕುಲದವರು ತಮ್ಮ ಬೆಳೆಗಳನ್ನು ರಕ್ಷಿಸುತ್ತಾರೆಂದು ನಂಬಿಕೆ.
ಪಾಂಡವರು ತಮ್ಮ ಅಜ್ಞಾತವಾಸದಲ್ಲಿ ಕೊಡಗಿನಲ್ಲಿ ಇದ್ದರೆನ್ನಲು ಸಾಕ್ಷಿಯೆಂಬಂತೆ ಹಲವು ಸ್ಮಾರಕಗಳಿವೆ. ಪಾಂಡವ ಪಾರೆ(ಬಂಡೆಗಲ್ಲು), ಭೀಮನಕಲ್ಲು, ಇತ್ಯಾದಿ. ಕುರುಕ್ಷೇತ್ರದ ಮಹಾಯುದ್ಧದ ಬಳಿಕ ಉಳಿದ ಕುರುವಂಶದವರು ದಕ್ಷಿಣಕ್ಕೆ ಬಂದು ಕೊಡಗಿನಲ್ಲಿ ನೆಲೆಸಿ, ಕುರು>ಕುಡು>ಕೊಡವರಾದರೆಂದು ಒಂದು ಅಭಿಪ್ರಾಯ. ಕೊಡವರ ಜಾನಪದ ಹಾಡು (ಬಾಳೋ ಪಾಟ್ಟ್)ಗಳಲ್ಲೂ ಕೊಡವರ ಮೂಲ ವಂಶಸ್ಥರು ಪಾಂಡವ-ಕೌರವರೆಂದಿದೆ.
ಬಿಳುಗುಂದದಲ್ಲಿ ಯಾವುದೇ ಘಟನೆಗಳು ನಡೆಯುವುದೇ ಇಲ್ಲವೇನೋ ಎಂಬ೦ತಿರುತ್ತದೆ. ಬೆಳಿಗ್ಗೆ ಐದೂವರೆ ಆರು ಗಂಟೆಗೆ ಆರಕಟ್ಟುವ ದಿನಗಳಾದರೆ ಕೊಟ್ಟಿಗೆಯಿಂದ ಎತ್ತು-ಕೋಣಗಳನ್ನು ಗದ್ದೆಗೆ ಉಳಲು, "ಹೈ, ಹಿದಿಕ್, ಏಯ್! ಎಲ್ಲಿಗೆ, ಬಾ ಈಕಡೆ!" ಎಂದೆಲ್ಲಾ ಜೋರು ಮಾಡುತ್ತಾ ಹೊಡೆದುಕೊಂಡು ಹೋಗುವ ಗದ್ದಲ. ಪುತ್ತರಿ ಹಬ್ಬ ಕಳೆದು ಕುಯಿಲು, ಹೊರೆ ಸಾಗಿಸಿ, ಕಣದಲ್ಲಿ ಮೆದೆ ಕಟ್ಟಿದ ಮೇಲೆ ನಸುಕಿನಲ್ಲಿ ಹಿಂದಿನ ರಾತ್ರಿಯ ಒಕ್ಕಲು ಕೆಲಸದ ಮುಂದುವರಿದ  ಭಾಗ - ಹುಲ್ಲು ತೆಗೆಯುವುದು, ಬೋಟಿ (ಕಣದ ಮಧ್ಯದಲ್ಲಿ ನಿಲ್ಲಿಸಿರುವ ಮರದ ಅಥವಾ ಕಲ್ಲಿನ ಕಂಬ)ಯ ಸುತ್ತಲೂ ಹರಡಿರುವ ಭತ್ತದ ಮೇಲೆ ಪಸರಿಸಿರುವ ಹುಡಿಹುಲ್ಲನ್ನು ಕೊಕ್ಕೆಯಲ್ಲಿ "ಸ್ವಿಶ್...ಸ್ವಿಶ್..." ಎಂದು ಬೇರ್ಪಡಿಸುವ ಸದ್ದು, ಉಷೆಯ ಗಾಳಿಯಲ್ಲಿ ಹುಲ್ಲಿನ ಹುಡಿ-ಧೂಳು ಮಿಶ್ರಿತ ಭತ್ತವನ್ನುಕೈಮೊರದಲ್ಲಿ ಅರ್ಧಚಂದ್ರಾಕೃತಿಯಲ್ಲಿ ಬೀರುವ ಶಬ್ದ, ಸಣ್ಣ ಗೊರಗದಂತಿರುವ ಬೀಸುವ ಮೊರದ ಸುಂಯ್‍ಗುಟ್ಟುವ ದನಿ...
ಈ ದಿನಗಳನ್ನು ಬಿಟ್ಟರೆ ಬೇರೆ ದಿನಗಳಲ್ಲಿ ಹೊತ್ತಾರೆ ಇಷ್ಟು ಬೇಗನೆ ಎದ್ದು, ಭುಜದ ಮೇಲೆ ಗುದ್ದಲಿ ಹಿಡಿದು ಗದ್ದೆಗೆ ಹೋದರೆ ಏನೂ ಸದ್ದಾಗದು. ಜತೆಗೆ ಕಕ್ಕಡ (ಕಟಕ) ತಿಂಗಳಿನಲ್ಲಿ "ಧೋ" ಎಂದು ಬೀಳುವ ಮಳೆಯಲ್ಲಿ ಬೇರೆ ಸದ್ದೇನೂ ಕೇಳಿಸದು. ಆ ಸಮಯದಲ್ಲಿ ಮದುವೆಗಳಂತೂ ಇರುವುದಿಲ್ಲ. ಯಾರಾದರೂ ಸತ್ತು, ಜೋಡಿಗುಂಡು ಹೊಡೆದರೆ ಆ ಸದ್ದೂ ಕೇಳಿಸದೆ, ಸಾವುಮನೆಯಿಂದ ಆಳು ಬಂದು ತಿಳಿಸಿದಾಗಲೇ ಗೊತ್ತಾಗುವುದು. ಈಗಲಾದರೂ ಫೋನಿವೆ. ಆದರೆ ಮಳೆಗಾಲದಲ್ಲಿ ಕರೆಂಟೇ ಇಲ್ಲದಿರುವಾಗ ಫೋನಿನ ಸಂಪರ್ಕವೂ ಇರುವದಿಲ್ಲ.
ಹತ್ತೊಂಭತ್ತನೇ ಶತಮಾನದ ಕೊನೆಯಲ್ಲಿಯೇ ಊರಿನಲ್ಲಿ ಪ್ರಾಥಮಿಕ ಶಾಲೆಯಿತ್ತು. ಅದು ಕೇರಿಯ ಸ್ಮಶಾನದ ಬಳಿ! ಸುಮಾರು ಐವತ್ತು ವರ್ಷಗಳ ಬಳಿಕ ಅಲ್ಲಿಂದ ಅರ್ಧ ಕಿಲೋಮೀಟರ್ ದೊಡ್ಡ ರಸ್ತೆಯ ಕಡೆಗೆ ಹೊಸ ಶಾಲೆ ತೆರೆದರು. ಮೊದಲು ಐದನೇ ತರಗತಿಯವರೆಗಿದ್ದು ಬಳಿಕ ಆರನೇ ಮತ್ತು ಏಳನೇ ತರಗತಿಗಳನ್ನು ತೆರೆಯಲಾಯಿತು.